پەرلەمانی عێراق لەبارەی ناڕەزاییەکانی یاسایی خانەنشینی رونکردنەوە دەدات\nهیوا سەید سەلیم - 26-06-2018 - 6053 جار خوێندراوەتەوە\nوا بۆ دوو ساڵ دەچێت سەری زار و بنی زاری بەرپرسانی ئەو هەرێمی كوردستان بۆتە چاكسازی، بۆ ئەم مەبەستە كەس نەماوە باسی چاكسازی نەكات، حزب و حوكمەت و بەرپرس و سەرۆكەكان، پەرلەمان و پەرلەمانتاران، هەموویان دێن و قسە لە چاكسازی دەكەن، بەناوی چاكسازی لیژنەی قەبەبە قەبەو و بەڵێنی گەورە و پڕۆژەی پانوبەرین دەخرێنەڕوو.\nلەو ماویەدا هەموو ئەمانە قسەو باسی سەر شاشەكان و گفتوگۆی بێزەنتی نێو هۆڵ و دانیشتنەكان بووە، بەڵام هەتا ئێستا دەرنجامێكی ئەوتۆی لێنەكەوتۆتەوە، تا ئێمەش بڵێین ڕاستە ئەوانە لەخەمی چاكسازی دانە.\nئەوەی كە لەنێو ئەو مشومڕە بە ئەرێنی شكاوەتەوە چەند خاڵێكە، یەكەمیان بریتیە لەوەی ئەو دەسەڵاتە دانی ناوە بە بوونی گەندەڵیەكی زۆر لە سیستەمی بەڕێوەبردنی هەرێمی كوردستان و سیستەمی ئیدارە و تەنانەت دارایش.\nهەر بە قسەی ئەمانە بێت كە حوكمی هەرێمی كوردستان دەكەن، سەرجەم جومگەكانی حوكمڕانی هەرێم لە گەندەڵیەوە تێوەگڵاوە، ژمارەیەكی زۆری فەرمانبەری بندیوارە لە وەزارەتەكان و هێزی پێشمەرگە و تەنانەت پۆستی باڵاشدا هەیە، بەسەدان كەس بە ناشایستەی بە پۆستی باڵا خانەنیشین كراوە، بەبێ ئەوەی رۆژێك لەو پۆستە كاری كردبێت.\nدەسەڵات دوای قەیرانێكی گەورەی ئابووری، كە بەشی هەرە زۆری ئۆباڵی قەیرانەكە دەكەوێتە ئەستۆی خۆیان، دێت داندەنێت بەو هەموو گەندەڵیەی كە لە هەرێمی كوردستاندا هەیە، نەك هەر دانی بەو گەندڵیانە ناوە بگرە بەڵێنی زۆریش دا بۆ چارەسەركردنیان.\nلەو ساڵەشدا بەرپرسانی هەرێم بە تایبەت لەناو حكومەتدا ، پرسێكی زۆر هەستیاریان بەستەوە بە چارەسەری پرسی گەندەڵی، ئەوەیش هەڵگرتنی سیستەمی پاشەكەوتی مووچەیان و گێڕانەوەی مووچەی بڕدراوی فەرمانبەرانیان بەستەوە بە جێبەجێكردنی هەنگاوەكانی چاكسازی.\nبۆیە لەو ماوەیەدا مووچەخۆرانی هەرێمی كوردستان لە پێناوی گەڕانەوەی مووچەی بە ناحەق بڕدراویان چاوی زۆریان لەسەر هەنگاوەكانی چاكسازی ئەو دەسەڵات بووە، ئەگەرچی بەهۆی ئەزموونی خرابیان لەگەڵ ئەو دەسەلاتە بەڵام هەر بە ئومێدەوە دەیان ڕوانیە هەنگاوەكان بۆ بە پڕاكتیك كردنی ئەوەی پێی دەوترێت چاكسازی.\nلە هەرێمی كوردستاندا چەندی كۆسپ لەبەردەم چاكسازی ڕاستەقینە بوونیان هەیە، ئەویش بریتیە لە نەبوونی ئیرادەیەكی جدی بۆ چاكسازی، كە ئەمەشیان بەهۆی تێكەڵاوبوونی بەرژەوەندی چەندین ناوەندی گرنگی سیاسی و حوكمڕانیەوەیە، واتا چاكسازی بە مانی لێدان لە بەرژەوەندیە كەسی و حزبیەكانی ئەمانە تەواو دەبێت.\nلە ئێستاشدا كە پرسی چاكسازی كراوەتە موزایەدێكی زەقی نێوان حزبەكان لە لایەك و حكومەتی هەرێم و پەرلەمانی كوردستان لە لایەكی تر، رۆژانە ئەو ئەویتر تۆمەتبار دەكات كە نایەوێت چاكسازی لە هەرێم ئەنجام بدرێت، لە ڕاستیشدا هیچ یەك لە لایەنەكانی دەسەڵات جدی نین بۆ پرسی ئەنجامدانی چاكسازی.\nئەو پرۆژەیەش كە گوایە لە پەرلەمانی كوردستانە، تا پەرلەمان بڕیاری لەسەر بدات، بەو دۆخەی ئێستا لە كوردستان هەیە، پرۆژەكە تۆزی لێدەنیشێت و بۆ ماوەیەكی زەمەنی تر لە پەرلەمان دەخەوێندرێت تا بەیەكجاری وەك دەیا دەتوانین بڵێین بەو دەسەڵاتە حزبیەی كە لە پشتی بەرهەمهێنانی ئەو گەندەڵیەیە تا ماوەیەكی تر تۆزی لێدەنیشن پرۆژەی تر مردار دەكرێت، خەڵكیش بە گشتی و مووچەخۆرانی هەرێم بەتایبەتی دەبێت وەك پەندە كوردیە هەر بڵێن:\n(ئەو نانە بەو دۆشاواوە)\nچونكە ئەزموونی خرابی حوكمڕانی كوردستان ئەوە دەسەلمێنێت كە چاكسازی كەسی چاكەخوازی خۆی دەوێت ، تا پشت بكات لە بەرژەوەندیە كەسی و حزبیەكان و بەرژەوەندی گشتی ڕەچاو بكات.\nلەو رۆژانەشدا كە بە روونی دەبینرێت كە حكومەت و پەرلەمانی كوردستان خۆیان لەو بەرپرسیاریەتیە دەدزنەوە، ئەوە نیشانەی ئەوەیە كە نەك ئەمانە ناتوانن شان بدەنە بەر ئەو بەرپرسیاریەتیە مێژوویە، بگرە ئەوەی ئەوان دەیكەن تەنیا كات كووشتن و خۆڵكردنە چاوی خەڵكە، بۆیە ئێمەش پێیان دەڵێین:\nچاكسازیتان باش حكومەت و پەرلەمانی كوردستان.


پەرلەمانتاریگ فه‌یلی: حکومەتەیل ، نەڕەسینە داد کوردەیل فەیلی\nشەفەق نیوز/ پەرلەمانتار مازن عەبدولمونعم فەیلی، ئمڕوو یەکشەممە، وت: حکومەتەیل پشت ئه‌ڵپشت نەڕەسینە داد کوردەیل فەیلی و پشت لە قوربانیەیلیان کردنە.\nفەیلی، لە بەیاننامەیگ رەسیە ئاژانس شەفەق نیوز وت: وەرجە چل ویەک ساڵ رژیم بەعس ڕەگەزنامەیلیان پویچەڵ کرد، و تاکەیل یەک خیزان جیاوە کرد و گەنجەیلیان له سێدارە دا و لەناو زیندانەیلی بیسەروشوونیان کرد، و وە هەڵمەتەیل (تەسفیر) بەد ناو ، بەشیگ فره لەلیان ئاوارە و فڕەیان داگە بان سنوور ناونی عراق وئیران، رەزێد.\nوتیش؛ ئەوەگ نەهامەتیمان زیایەو کەێد ئەوەسە ک حکومەتەیل دویای ٢٠٠٣ساڵ زەخمەیلیان تیمار نەکردن، ک هیمان ماڵداری فرەی لەلیان گلەو نەخواردن و قەرەبوویگ شایستەیان نەکریا، و هیمان چارەنووس فرە لە کوڕەیلیان نادیارە و لەو نەداری و زیانە ک لەساڵەیل ئاوارەیی وەخوەیان دین قەرەبوویان نەکریا.\nفەیلی داوای داد کوردە فەیلیەکان کرد، و چەن خاڵیگ خستە وەردەس ک شایەت لە زیانەیلیان لە سەردەم بەعس ستەمکار سووکەو بکەن. وداوای جیوه‌جیكردن گشت یاسا و بڕیارەیل كرد ک لە ٢٠٠٣ تا ئیسە دەرچگنە ، وەتایبەت ئەوانەگ پەیوەندی وە باوەتەیل ڕەگەزنامە و بەڵگە فەرمییەکان و ماڵدارییان دیرن، و وەشیوەیگ ک گشت ریکارەیل ریگر لەنوای جیوەجیکردنیان نەمینێد.\nفەیلی داوا لە دامەزراوه‌ی شەهیدەیل و وەزارەت تەندروسی و لایەنە پەیوەندیدارەکان کرد گرنگی بیەنە باوەت فەیلیە بیسەروشوونەیل كریاگه‌گان وە ئاشکراکردن چارەنووسیان ک تا ئیسە چارەنووسیان نادیارە.


ده‌توانین بڵێین ئه‌م هۆكاره له‌هه‌ر چوار مه‌رجی پێشوودا بوونی هه‌یه، زیاتر یان كه‌متر، ئه‌م هۆكاره‌ش له هه‌ڵبژاردنی ئه‌و جه‌ماوه‌ره كورت ده‌بێته‌وه كه كاریكاتێره‌كه‌ی ئاڕاسته‌كراوه، واته كاریكاتێر كاریگه‌ری خۆی به‌دیدێنێت، به‌قه‌د ئه‌وه‌ی سه‌ركه‌وتووه له هه‌ڵبژاردنی ئه‌و زمانه گونجاوه‌ی بۆ ئه‌و جه‌ماوه‌ره‌ی كه هه‌وڵی په‌یوه‌ندی ده‌دات له گه‌ڵیدا، بۆ نمونه ئه‌و كاریكاتێره‌ی كه ئاڕاسته‌ی جوتیاران ده‌كرێت، ده‌بێت ئه‌و ره‌گه‌زانه به‌كاربێنێت كه كۆمیدین له‌لای جوتیارانه‌وه، واته پشت به پێكهاته‌ی ده‌روونی جوتیارانه‌وه ببه‌ستێت، ئه‌و پارادۆكسانه‌ش بدۆزێته‌وه كه ده‌بنه هۆی به‌پێكه‌نین هێنانیان، ئه‌و بابه‌ته زیندووه‌ی لای ئه‌وانیش هه‌ڵبژێرێت، و ئه‌و پێوانانه‌ش كه مه‌رجی بابه‌تی لای ئه‌وانه‌وه دیارده‌كات، و توانای ئه‌وانیش ره‌چاوبكات له تێگه‌یشتنی سیمبوله به‌كارهێنراوه‌كانی ناو كاریكاتێره‌كه، ئه‌وه‌ی لای جوتیارێك كۆمیدیانه‌یه، لای ئابووریناسێك كۆمیدیانه نیه، به‌رگری زینده‌وه‌رێكی زه‌رەر‌مه‌ند بۆ كشتوكاڵ، لای جوتیار بابه‌تێكی زیندووه، كه‌چی بابه‌تی زیندوو لای وه‌رزشوانێك بابه‌تێكی تره، وه‌كو بردنه‌وه‌ی پاڵه‌وانیه‌تی داهاتوو، ئه‌و كاریكاتێره‌ی رۆشنه لای رۆشنبیرێك، له‌وانه‌یه لای جوتیارێك رۆشن نه‌بێت، كه له نمونه‌یه‌كی پێشووش باسمان كردووه و به‌مجۆره.\nئه‌گه‌ر نمونه‌شمان به جوتیاران هێنابێته‌وه، ئه‌وا پێكهاته‌ی ده‌روونی كۆمه‌ڵایه‌تی، به چه‌ندین كاریگه‌ری تره‌وه كاری تێده‌كه‌ن، بێجگه له كاریگه‌ری پیشه‌یی له‌م پێكهاته‌یه‌دا، هه‌روه‌ك له حاڵه‌تی جوتیاراندا، چه‌ندین كاریگه‌ری تری نه‌ژادی و نه‌ته‌وه‌یی و ره‌گه‌زی و ئاینی و چینایه‌تی و كاتی، و چه‌ندین كاریگه‌ری تر كه نایه‌نه‌ژماردن، له‌وانه‌یه هه‌ندێك جار بگه‌نه ئاستی كاریگه‌ره خێزانیه‌كان.\nله هۆكاره گرنگه‌كانیش له پێكهاته‌ی ده‌روونی كۆمه‌ڵایه‌تی، بیروباوه‌ڕی ئاینی و سیاسی و ئاكاری و ئه‌وانی ترن، و كولتوور و دابونه‌ریت و زمان، هه‌روه‌ها مێژوو و جوگرافیا و فێركردن و ئه‌وانی تر، كه سیفه‌تی گشتگیریان هه‌یه له‌كۆمه‌ڵگادا، بۆیه له وڵاتێكی گه‌رم كه به‌ده‌ست نه‌داری و وشكه‌ساڵیدا ده‌ناڵێنێت، له‌وانه‌یه خه‌ڵكی له‌و كاریكاتێره نه‌گه‌ن كه باس له به‌فر و به‌فره‌خلیسكێنه‌وه ده‌كات، هه‌روه‌ها پێچه‌وانه‌كه‌ش، له‌وانه‌یه بابه‌تێك ببێته هۆی پێكه‌نین له وڵاتێكدا، و ببێته هۆی تووڕه‌بوون و ناڕه‌زایی و بێزاریی له وڵاتێكی تردا، بۆ نمونه له سۆماڵدا كه به‌ده‌ست برسیه‌تی و شه‌ڕی ناوه‌خۆ، و ده‌ستوه‌ردانی ده‌ره‌كی له ماوه‌ی دوای (سیاد به‌ری)دا ده‌ناڵێنێت، ئه‌و كاریكاتێره‌ی كه باس له ئاشتی جیهانی ده‌كات كاریگه‌ر نابێت، له ئینگڵته‌ڕاش ئه‌و كاریكاتێره‌ی كه باس له شۆڕش ده‌كات كاریگه‌ری نابێت، چونكه ئینگڵته‌ڕا وڵاتێكی دامه‌زراو و جێگیره، نه‌ریتێكی دیاركراو تێیدا باوه كه ئینگلیزه‌كانی به ساردی ناساندووه، كه‌چی له‌وانه‌یه ئه‌و كاریكاتێره له‌نێو خوێندكاره‌كان له فه‌ڕه‌نسادا ده‌نگ و سه‌دای هه‌بێت، كه هاوشێوه‌ی ئینگلیزه‌كانن له پێشكه‌وتنی زانستی و ئاستی بژێوی خه‌ڵكی و له ڕووی جوگرافیاشه‌وه دراوسێن، له فه‌ڕه‌نسادا دابونه‌ریتێكی تر جێگیربووه، و فه‌ڕه‌نساییه‌كانی به گه‌رمی ناساندووه، ئه‌گه‌ر زیاتر نزیك بینه‌وه، كاریكاتێرێكی عه‌ره‌بی ده‌بینینه‌وه كه له بابه‌ته‌كه‌یدا سیمبولی ناوخۆ و هه‌رێمی به‌كارهێناوه، ده‌نگ و سه‌دای له‌م وڵاته ده‌بێت، كه‌چی له وڵاته‌كی دیكه‌دا خه‌ڵكی تێیناگه‌ن، ئه‌م نمونانه‌شمان به‌سه، و پێمان وایه كه بابه‌تی جیاوازی هۆكاره كاریگه‌ره‌كان له‌سه‌ر پێكهاته‌ی ده‌روونی كۆمه‌ڵایه‌تی هه‌ر وڵاتێك بۆ خوێنه‌ران رۆشنه.\nله‌و بابه‌تانه‌ش كه كاریكاتێر ده‌توانێت توخم و ره‌گه‌زه‌كانی خۆی لێوه‌رگرێت، ده‌توانین ئاماژه به كه‌له‌پوری میللی بدە‌ین، له چیرۆك و گێڕانه‌وه و په‌ندی پێشینان و شتی تر، ئه‌گه‌ر هونه‌رمه‌ندیش ویستی كاریكاتێره‌كه‌ی خۆی بگه‌یه‌نێته زۆرترین به‌شی خوێنه‌ران، ده‌بێت ئه‌و شته ناسراوانه‌ی لای ئه‌و به‌شه زۆره به‌كاربێنێت، په‌ندێكی میللی وه‌كو (بلاكی یا ام حارتین) (به‌بێ تۆ دایكی دوو گه‌ڕه‌ك) له‌وانه‌یه به‌سوود بێت له ناوچه شاخاویه‌كانی سوریا، به‌ڵام كه‌س له ده‌ره‌وه‌ی ئه‌م ناوچه‌یه تێیناگات، چونكه كه‌وتۆته سه‌رزاری خه‌ڵكی ئه‌و ناوچه‌یه و به‌نده به كه‌له‌پورییه‌وه، به‌كارهێنانی ئه‌و په‌نده‌ش له كاریكاتێرێكدا سه‌ركه‌وتوو ده‌بێت، ئه‌گه‌ر له رۆژنامه‌یه‌ك له‌و ناوچه‌یه ده‌ربچێت و بڵاوبكرێته‌وه، به‌ڵام ئه‌گه‌ر له ناوچه‌ی حه‌له‌ب بڵاوبكرێته‌وه ئه‌وا به هیچ شێوه‌یه‌ك سه‌ركه‌وتوو نابێت، چونكه چیرۆكی ئه‌و په‌نده نازانێت و گوێی لێ نه‌بووه، بۆیه كه‌س له مه‌به‌ستی كاریكاتێره‌كه ناگات، ئه‌دی چی ده‌ڵێن ئه‌گه‌ر ئه‌م كاریكاتێره له وڵاتی مه‌غریب بڵاوبكرێته‌وه بۆ نمونه، به‌ڵام ئه‌گه‌ر باسی په‌ندێكی وه‌كو (گه‌ڕایه‌وه به دوو كه‌وشه‌كه‌ی حه‌نین) یان (ده‌چێته حه‌جكردن كه خه‌ڵكی ده‌گه‌ڕێته‌وه) یان ئه‌وانی تر له په‌نده میللیه‌كانی كه زۆر به‌ربڵاون، كاریگه‌رتر ده‌بن ئه‌گه‌ر له كاریكاتێردا به‌كاربێن له سوریا و هه‌روه‌ك له مه‌غریب و یه‌مه‌نیشدا.\nئه‌مه ده‌توانرێت له‌سه‌ر دابونه‌ریتیش بگوترێت، كه دابونه‌ریت له وڵاتێكه‌وه بۆ وڵاتێكی دیكه جیاوازه، ئه‌وه‌ی له ئه‌وروپا جێگه‌ی گاڵته‌جاڕییه، له‌وانه‌یه له وڵاته عه‌ره‌بیه‌كاندا جێگای گاڵته‌جاڕی نه‌بێت، كاتێك كه سه‌رپۆشینی ژنان زۆر له كاریكاتێره ئه‌وروپاییه‌كاندا ده‌بینین، كه‌چی مۆده‌ی (مینی جۆب) و جلوبه‌رگه كورته‌كانی ژنان زۆر به‌فراوانی له كاریكاتێره عه‌ره‌بیه‌كاندا به‌كاردێن، ئه‌مه‌ش ئاكامی جیاوازی پێكهاته‌ی ئیتیك و ئاكاره له نێوان رۆژئاوا و رۆژهه‌ڵاتدا به شێوه‌یه‌كی گشتی، كاتێك كه خۆرووتكردنه‌وه سیمبولی ئازادی بێت له رۆژئاوادا، كه‌چی خۆرووتكردنه‌وه سیمبولی بێ ره‌وشتی و له‌ناوچوونی ئاكاره له رۆژهه‌ڵاتدا، ئه‌مه‌ش ده‌توانرێت سه‌باره‌ت به په‌یوه‌ندییه خێزانیه‌كان و به‌هاكانی تر و دابونه‌ریته‌كانی تریش له رۆژئاوا و رۆژهه‌ڵاتدا بگوترێت، به كورتی كاتێك كه هونه‌رمه‌ند كاریكاتێرێك ده‌كێشێت ده‌بێت ره‌چاوی به‌كارهێنانی ئه‌و ره‌گه‌زانه بكات كه ده‌بنه هۆی هێنانه‌دی كۆمیدیا، و بابه‌تیانه بێت و زیندوو و رۆشن بێت، بۆ ئه‌و به‌شه خوێنه‌رانه‌ی كه ئاڕاسته‌ی ده‌كرێت، نه‌ك ئه‌و ره‌گه‌زانه‌ی كه نامۆن له پێكهاته ده‌روونیه كۆمه‌ڵایه‌تیه‌كانیان، كاتی ره‌چاوكردنی ئه‌و شتانه، ده‌توانێت بگات به‌و ئاكامه‌ی كه ئاواتیه‌تی.


نرخی نەوت چووە سەروو 72.50 دۆلار | Esta Media Network\nنرخی نەوت چووە سەروو 72.50 دۆلار\nبەرزبوونەوەی خواست لەسەر نەوت، هەروەها قسەكردن لەسەر لانەدانی سزاكانی سەر ئێران، نرخی نەوتی بەرزتر كردەوە، برێنت 72 دۆلاری تێپەڕاند و تەكساسیش لە سەروو 70 دۆلارەوە مایەوە.\nئەمڕۆ لە كردنەوەی بازاڕەكاندا نرخی نەوتی برێنت بە زیاتر لە 72 دۆلار و 30 سەنت مامەڵەی پێوەكرا، دواتر بۆ سەروو 72 دۆلار و 50 سەنت بەرزبووەوە، نەوتی تەكساسیش بە زیاتر لە 70 دۆلار و 40 سەنت مامەڵەی پێوەدەكرێت.\nبەرزبوونەوەكەی ئەمجارە پەیوەندیی بە دوو هۆكارەوە هەیە، یەكەمیان لێدوانی ئەنتۆنی بلینکن وەزیری دەرەوەی ئەمریکا بوو، كە ڕایگەیاند سزاكانی سەر ئێران هەڵناگیرێن، بەمەی پێشبینی بۆ ئەگەری گەڕانەوەی نەوتی ئێران بۆ بازاڕی جیهانی كەمبووەوە، دووەم هۆكاریش زیاتربوونی خواست و بەكارهێنانی نەوتە، بەتایبەت لەلایەن وڵاتانی ئەوروپی و ئەمریكاوە.\nیاریزانانی بەرازیل هەڵوێستی خۆیان لەبارەی کۆپا ئەمریکاوە ڕاگەیاند\nبەهای نەوتی خاو لە جیهاندا بەردەوامە لە دابەزین، هۆكارەكەشی بۆ جیبەجێنەكردنی پاڵپشتە داراییەكانی ئەمریكا و زیادبوونی توشبوون بە…


گیانلەدەستدانی لاوێکی خەڵکی روانسەر بە ھۆی خۆکوژیەوە – زاگرۆس پۆست\nماڵەوە / کوردستان / گیانلەدەستدانی لاوێکی خەڵکی روانسەر بە ھۆی خۆکوژیەوە\nشه‌ممه 16 كانونی دووه‌م 2021\tکوردستان, کۆمەڵایەتی, مافی مرۆڤ, هەواڵ 34 جار خوێنراوه‌ته‌وه\nرۆژی پێنجشەممە ٢٥ی مانگی بەفرانبار، لاوێکی خەڵکی ئاوایی شوانکارە سەر بە شاری روانسەر بە ھاوی پەیمان بێھلوولی تەمەن ٢٦ ساڵ و کوڕی فەرامەرز بێھلوولی بە ھۆی کێشەی بنەماڵەییەوە دەستی داوەتە خۆکوژیی لە رێگای خواردنی حەب و بەم ھۆیەوە گیانی لەدەست داوە.\nئەو لاوە کوردە کەسێکی کاسب بووە و لە سەر جەرسەقیل سەرقاڵی کار کردن بووە.\nشایانی باسە، بە ھۆی گرفت و تەنگەژەکانی ژیان بە ھۆی سیاسەتە دژە مرۆییەکانی رژیمی ئیسلامیی ئێران و دابەزینی ئاستی ھیوای کۆمەڵانی خەڵک بە ژیان، کەمتر رۆژێک ھەیە لە رۆژھەڵاتی کوردستان و ئێران ھەواڵی خۆکوژیی کەسێک بڵاو نەبێتەوە.


ئاوارەكانی موسڵ لە چەمچەماڵ جێگا دەكرێنەوە – كوردى پۆست\nhivaykurd.com\tئاوارەكانی موسڵ لە چەمچەماڵ جێگا دەكرێنەوە\t18/10/2016 kurdipostgroupLeave a comment\tرامیار عثمان\nبەرپرسی نوسینگەی كۆچ و كۆچبەرانی سلێمانی ڕایگەیاند، ئامادەكارییەكان بۆ وەرگرتنی ئاوارەكانی موسڵ تەواو نەبووە و ئاوارەكانیش لە چەمچەماڵ جێگا دەكرێنەوە.\nچیا حسێن ؛بەرپرسی نوسینگەی كۆچ و كۆچبەرانی سلێمانی؛ بە میدیاکانی ڕاگەیاند، پێشبینی دەكرێت ژمارەیەك ئاوارەی موسڵ ڕوو لە پارێزگای سلێمانی بكەن و ماوەی چەند مانگێكە ئامادەكاری بۆ وەرگرتنیان دەكەن، بەڵام بەهۆی وەك پێویست بەڕێوەنەچوونی كارەكانی پارێزگای سلێمانییەوە هێشتا كەمپەكە بە تەواوەتی ئامادە نەكراوە.\nوتیشی “حكومەتی ناوەندی بڕی 4 ملیار دیناری بۆ كەمپەكە و خزمەتگوزاری بۆ ئاوارەكان تەرخانكردووە، دوو ملیاری دراوە بە حكومەتی هەرێم، بەڵام تائێستا كارەكانیان تەواو نەكردووە و ئەمەیش كێشەی دروست كردووە، چونكە ئەگەر ئێستا ئاوارە ڕوو لە پارێزگای سلێمانی بكات ناتوانن جێگایان بكەنەوە”.\nسەبارەت بەوەی بۆچی لە كەمپەكانی دیكەدا جێگایان ناكەنەوە، ناوبراو ڕونیكردەوە، كە بەهۆكاری ئەمنی ناتوانن بیانبەن بۆ كەمپەكانی دیكە، چونكە ئەو ئاوارانە ماوەی دوو ساڵ زیاترە لەگەڵ داعشدا دەژین و مەترسی ئەمنییان زیاترە.\nچیا حسێن ئەوەشی خستەڕوو، ئەو كەمپەی لە چەمچەماڵ بڕیارە ئاوارەكانی تێدا جێگابكرێتەوە، توانای لە خۆگرتنی 8 هەزار خێزانی ئاوارەی هەیە.\nپێشتر دەرباز محەمەد ؛وەزیری كۆچ و كۆچبەرانی عێراق؛ ڕایگەیاند، حكومەتی هەرێم ڕێگەنادات ئاوارەكان بێنە نێو شارەكانی هەرێمەوە، بەهۆی بارودۆخی ئەمنی و دروستكردنی فشاری ئابورییەوە.\nThe post ئاوارەكانی موسڵ لە چەمچەماڵ جێگا دەكرێنەوە appeared first on هيوای کۆرد.\nئاوارەكانی موسڵ لە چەمچەماڵ جێگا دەكرێنەوە\tPost navigation\nPrevious Postمردن له پێناوی به‌رگری له ماڵێک که ده‌یانه‌وێت داگیری بکه‌نNext Postله رێگای ئه‌م به‌رنامه‌وه له‌گه‌ل خۆت قسه بكه : زمانی كوردیش بۆی زیاد كراوه وه‌ڵامدانه‌وه Cancel reply\tEnter your comment here...


فەیسبووک لە نێوان پانتایى تایبەت و گشتیدا - transcultures\nHome/non classé/فەیسبووک لە نێوان پانتایى تایبەت و گشتیدا\nلەم ڕۆژگارەدا، کە گەشە و فراوانبوونى ئینتەرنێت و سۆشیاڵ میدیا و دیجیتاڵ و ڕاگەیاندن گەیشتووەتە تڕۆپک. پرسى کاڵبوونەوەى پانتایی تایبەت، یاخود بەتایبەتیبوونى پانتایی گشتی پرسێکى مشتومڕئامێزە. پرسیار لەبارەى نەمانى هێڵ و سنوور و جیاکەرەوە لە نێوان گشت و تایبەتدا پرسیارێکى جدییە. پێش داهێنانى ئینتەرنێت و تۆڕە کۆمەڵایەتییەکان و فەزاى دیجیتاڵى و سایبەریى جیاکردنەوەى ئەم دوو پانتاییە لە یەکدى ئاسان بوو، بەڵام لەمڕۆدا بەهۆى ئاوێتەبوونیان ئاسان نییە و، چەندین پرسیار هەیە کە پێداچوونەوە بە ڕووبەرە گشتیى و تایبەتییەکاندا دەکاتە پێویستییەک: کەسێک پۆستێک لە فەیسبووکدا دەکات و دەنووسێت: بەنیازە بۆ سینەما یاخود بۆ کۆنسێرتێک بڕوات، ئایا ئەمە چالاکییەکى تایبەتە یاخود گشتى؟ خەڵکى کە هەواڵى گیانلەدەستدانى کەسانى ئازیزیان لە فەیسبووک ڕادەگەیەنن، ئایا ئەوە کردەیەکى تایبەتە یاخود گشتى؟ ئەدى ئەوەى ماڵ و چالاکییەکانى ناو ماڵ لە فەیسبووکەکەى پۆست دەکات؟ ئەمانە و چەندین پرسیارى دى بابەتى لێهزرین و توێژینەوەن، لەبەرئەوەى بەهۆى فەیسبووکەوە (وەک فەزایەکى مەجازیى) هەتا دێ شتە تایبەتییەکان بە گشتى دەبن. ئەگەر واز لە ڕاڤەکردنى ئەو تێگەیشتنەى (ژان بۆدریار) بێنین کە پێى وایە چیدى شتیک نەماوە بەناوى واقیع، بەڵکو ئەوەى هەیە زێدە واقیعە، واتا ئەو واقیعەیە کە لەلایەن وێنە و میدیا و سۆشیاڵ میدیا و تەکنۆلۆژیاى سایبەرییەوە داگیرکراوە و، دنیاى مەجاز واقیعى پەلکێشى خۆى کردووە، پەلکێشکردنى واقیع بە هەردوو پانتاییەکەوە، ئەوا پەراوێزێک هەر دەمێنێتەوە بۆ ئەوەى گوتە و کردە و چالاکییە گشتییەکان لە تایبەتییەکان جیابکەینەوە، بەو پێودانگەى هەر قسە و گوتە و ئایدیا و پرس و چالاکییەک ڕەهەندێکى گشتى هەبێت ئەوە دەچێتە خانەى گشتەوە. بە دەربڕینێکى تر هەر قسە و گوتە و ئایدیا و پرس و چالاکییەک لەپێناوى مەبەست و بەرژەوەندى و چاکە و ئامانجێکى گشتیدا بێت ئەوە دەچێتە خانەى ڕووبەرى گشتییەوە.\nپاراستنى تایبەتمەندییەکانى ژیانى کەسیى و تایبەتى هاوتایە لەگەڵ بەهاى کەسەکە و بەرجەستەبوونە ئۆنتۆلۆژییەکەى، چونکە مرۆڤ بە سروشتى خۆى سەربەخۆیى و ئارامى و ئاسوودەیى لەوەدایە کە بازنە و چوارچێوە تایبەتەکەى پارێزراو بێت. هاوکات خاوەنداریەتیکردن لە بوون و بازنەى بوون خزمەت بە بەرژەوەندى و چاکەى گشتى دەکات، چونکە هەر کاتێک ناوچە و ڕووبەر و کایە گشتییەکان سەرقاڵبوون بە پرس و بابەت و گرفت و کێشە گشتییەکانەوە ئەوا ئەگەرى بەرەوپێشچوون و گەشەسەندنى ژیانى کۆمەڵایەتیى زیاتر دەبێت. بەپێچەوانەشەوە ئەگەر پانتایى و فەزا گشتییەکان بوون بە موڵکى تایبەتى ئەوا چاکەى گشتى و بەرژەوەندى گشتى دووچارى زیان و بەرکەوتن دەبێتەوە.\nسەربارى ئەوە، کاتێک مرۆڤ سنوورەکان تێکەڵ دەکات و، مەودا و تخوبى ئەوانى تر پێشێل دەکات و، خۆى بۆ ئەوانی تر ڕووت دەکاتەوە. لە سەرێکەوە بەم کارەى سیحر و ئەفسوونی خۆى بەتاڵ دەکاتەوە، لە سەرێکى ترەوە ئەرکى شوێنبزر دەکات و دەیشێوێنێت و، چیتر مرۆڤ نازانێت کام شتە تایبەتە و، شوێن و پانتایی و فەزا تایبەتەکان کامانەن و جیاوازییان لەگەڵ گشتییەکاندا چییە، ئەمە هاوکات بەرجەستەکردنی خواستی سەرمایەداریشە، چونکە سەرمایەداری دەیەوێت هەرچی هەیە و نییە، تەنانەت چێژ و خۆشی و ئاسودەییە تایبەتەکانی مرۆڤیش چەند قات و کەڵەکە و قەبە بکات، واتا کەسێک کە تایبەتیترین وێنەکانی و ئەو خواردنەی دەیخوات، ئۆتۆمبیلەکەی، ماڵەکەی، باخەکەی، هەرچی هەیەتی و نیەتی، چی دەکات و بۆ کوێ دەڕوات، لە فەیسبووک و تۆڕە کۆمەڵایەتییەکان نیشان دەدات، ئەوا دەیەوێت بۆ خۆی زیادیان بکات و چەند قاتیان بکات و گەورەیان بکات، ئەمەش کە جۆرێکە لە ڕیکلام و بانگەشەکردن کە بە قازانجى سەرمایەدارییە، چونکە بەم کردە و چالاکییانە کاڵا و ئامڕاز و بەرهەمەکان برەویان زیاد دەکات و مرۆڤ هەتا دێ وابەستە و گرێدراو و هۆگریان دەبێت.\nسەربارى ئەوەى چیتر بە تێڕوانینى کۆن ناتوانین ڕاڤەى ئەم دوو ڕووبەرە بکەین، بەڵام تێکۆشان بۆ هێشتنەوەى سنوور لە نێوانیاندا لەپێناوى چاکەی گشتیدایە، چونکە چاکە و بەرژەوەندیى گشتى بە پانتایی گشتییەوە گرێدراوە نەک پانتایی تایبەت، بەڵام بەو پێیەی کە پانتایی گشتی تاڕاددەیەک داگیرکراوە، لەبەرئەوە ئەنجامدانی کردەی چاکە ئاسان نییە، چونکە هەر شوێنێک کە گشتییە کۆنتڕۆڵ و چاودێڕى لەسەرە – بەشێک لە قەیرانەکە لێرەدایە – ئەمە نەک تەنها فەیسبووک لەژێر کۆنتڕۆڵدایە، بەڵکو ڕووبەرە گشتییە بەرجەستەکانیش لە ڕێگەی کامێرای چاودێرییەوە واتا بەهۆى تەکنۆلۆژیاى دیجیتاڵەوە کۆنتڕۆڵکراون. ئەم کامێرایانە هەندێکجار ڕێگرن لە بەردەم کردەوەى چاکەدا. بۆ نموونە شەڕ لە نێوان دوو کەسدا ڕوودەدات بەڵام تۆ ئامادە نیت ناوبژیوانی بکەیت، چونکە کامێرای لێیە و ترست هەیە وەک شاهێد و گەواهیدەر لەلایەن دادوەرەوە بانگ بکرێیت. جاریواشە ئەگەر کامێرای لێ نەبێت تۆ ئامادە نیت چاکەکە ئەنجام بدەیت، بۆ نموونە کەسێک سەیارە لێی دەدات و سەیارەکە جێیدەهێڵێت، بەڵام تۆ ئەگەر دڵنیا نەبیت کە کامێرای لێیە ئەوا ناوێریت کەسەکە ببەیت بۆ نەخۆشخانە، چونکە دەترسیت تاوانەکە بەسەر تۆدا ساغبێتەوە. لە فەیسبووکیشدا بەو پێیەى پارتە سیاسییەکان و پاسەوانانى باوەڕى باو و کولتوورى باڵادەست هەمیشە ئامادەن بۆ لێپرسینەوە، بۆیە بەشێک لە تاکەکان بە سنورداریى چالاکییەکانیان ئەنجام دەدەن و خۆپارێزى دەکەن، لە بەرانبەردا خۆیان بە کردە و چالاکى تایبەتەوە سەرقاڵ دەکەن و فەزاى فەیسبووک دەکەن بە شوێنى چالاکییە تایبەتەکانیان.\nنەک تەنها ئەم ڕەهەندە کۆمەڵایەتییانە کاریگەریان لەسەر بەتایبەتیکردنى پانتایى گشتی هەیە، بەڵکو پاڵنەرى سایکۆلۆژیش هەن، لە دیارترینیان بریتییە لەو نەرجسییەتە بەهێزەى کە لە ناخى مرۆڤدا بوونى هەیە و، بە درێژایى مێژوو پێغەمبەر و بیرمەند و ئەدیبە هیومانیستەکان لە هەوڵدابوون بۆ کپکردن و خامۆشکردنى، چونکە نەرجسییەت بە ڕوانینى (ئەریک فڕۆم) ئەگەر بەرى پێ نەگیرێت یاخود لایەنە ئەرێنییەکەى پەرە پێ نەدرێت کە لە داهێنان و ئافراندندا جێکەوت دەبێت ئەوا سەر دەکێشێت بۆ چاوچنۆکى و ناخ پەرێشانى و گوشارخستنە سەر یەکدى. نەرجسییەت چ لە شێوەى تاک یاخود کۆمەڵدا بەو واتایەیە کە تەنها خۆت لا پەسەندە و خۆت پێ باشە و هەموو هەوڵێکت بۆ ئەوەیە ئەوانى تر دانت پێدا بنێن، ئەمەش وایکردووە لە ڕووبەرى فەیسبووکدا هەر کەس و لایەن و گروپ و حیزب و دامەزراوەیەک “بە یارى خۆیدا هەڵبڵێ”. تەنانەت نەرجسییەتى نەرێنى تا ڕاددەى توندڕەویى و دەمارگیریى و شێتیش دەڕوات، بەجۆرێک تەنها خۆت و سەرۆکەکەت و حیزب و ئایین و ئایدیۆلۆژیا و نەتەوەکەى خۆت دەبینیت (ئێوە کاتێک وەکو گروپێک لە خەڵکى، پێتان قووت ناچێت کچ و کوڕێک لە ڕووبەرێکى گشتیدا سەما بکەن کە لقێکە لە هونەر، خۆپەسندى و نەرجسیەتتان دەتانخرۆشێنێت تا دەگات بە تەکفیرکردن و قەدەغەکردنى). لە کاتێکدا ئەگەر پێمان وابێت ئەستەمە بەر بە نەرجسییەت و بەتایبەتیکردن لە فەیسبووکدا بگرین لەبەرئەوەى زۆرینەى خەڵک لەسەر خواست و ڕێککەوتنى خۆیان ئەم پانتاییە بەو شێوەیە بەکاردێنن. لە بەرانبەردا ئەو حەقیقەتەش هەیە ئەگەر بێتو ملیۆنان کەس ڕەفتار و بۆچوونێکیان هەبێت هێشتا مەرج نییە ئەو ڕەفتار و بۆچوونە ڕاست بێت، وەک چۆن سەدان هەزار کەس لە کۆمەڵگەى کوردیدا دەیان نەخۆشى فیکرى و سایکۆلۆژى و دەروونییان هەیە، بەڵام نە کەسیان خۆیان وەک نەخۆش دەبینن، نە ئەوانى تر وەک نەخۆش دەیانبینن، لە نموونەى نەرجسییەتى نەرێنى: دیماگۆجى، نەتوانایى لە دەربڕینى ناخ بە ئازادى، گرێى دەروونى هەمەجۆر، سەرکردەپەرستى، هەڵپە و دەسەڵاتخوازى – کە سەدان ساڵە زانست سەلماندوویەتى نیشانەى ناتەندروستى ناخ و عەقڵە- تاد. بەجۆرێک هەموو ئەمانە گەواهیدەرى ئەوەن کۆمەڵگەیەکى ناتەندرووستمان هەیە و ئەم ناتەندرووستییە کۆمەڵییە لە فەیسبووکیشدا وەک فەزایەکى گشتیى مەجازى ڕەنگیداوەتەوە.\nلە کاتێکدا کۆمەڵگەیەک ئەگەر بیەوێت پێشبکەوێت و بەرەو شارستانیبوون بڕوات ئەوا دەبێت گوتار و چالاکى و کردە و ڕەفتارەکانى لە پانتایى گشتیدا ڕووە و ئەو ئامانج و بەها کۆمەڵایەتییانە بێت کە مایەى خۆشبەختى و ئاسوودەیین بۆ هەمووان، لە نموونەى ڕووبەڕووبوونەوەى نەخۆشى و هەژارى و گەندەڵى، بڵاوکردنەوەى مەعریفە و هونەر، بەرزکردنەوەى ئاستى وشیاریى، یەکسانى لە نێوان مرۆڤەکاندا، ڕاستگۆیى لە بەها و بانگەشە سیاسییەکاندا…تاد. وێڕاى ئەوەى بە وەرگرتنى کۆمەک لە تێڕوانینەکانى (یۆرگن هابرماس)ى فەیلەسوفى ئەڵمانی، فەیسبووک پێویستە شوێنى پەیوەندیکاریى نێوان تاکەکان بێت، پەیوەندیکارییەک لەسەر بنەماى گفتوگۆى عەقڵانى بێت، گفتوگۆیەکى عەقڵانى پشت بەستوو بە بەڵگە و ئەڕگیومێنت، بەڵام ئایا کۆمەڵگەى ئێمە لە کوێى تێگەیشتندایە لەم ئەرک و ڕۆڵە گرنگەى فەیسبووک وەک پانتاییەکى گشتى لە پێناوى کۆمەڵ و گرۆى مرۆییدا؟\nTags فەیسبووک ناودار زیاد\nPrevious كێشەی ئاو حەتمییە\nNext بۆچی وڵاتانی ئەوروپایی پەنابەرانی وڵاتە ئیسلامییەکان وەردەگرن؟


چۆنیەتی ڕووت کردنی سیستەمی ئاندرۆید لەسەر سامسۆنگ گالاکسی ڤێرژنی ٤.٣ جێلی بین . - Yeane.Org ماڵپەری یانی\nAndroid Tips : How to Root the Samsung Galaxy S3 on Android 4.3 by Kurdish Language 2015\nچۆنیەتی ڕووت کردنی سیستەمی ئاندرۆید لەسەر سامسۆنگ گالاکسی ڤێرژنی ٤.٣ ناسراوە بە جێلی بین .\nئەوەش ڤیدیۆکە بە دەنگی خۆم وە لینکەکانیش لە ژێر ڤیدیۆکەدان .\nتێبینی ؛ تکایە جوان سەیری ڤیدیۆکە بکەن و وە لینکەکەش خۆم بەرزم کردۆتەوە و هیچ کێشەی نیە وە ئەمە بۆ سیستەمی ٤.٣ یە تکایە من بەرپرسیارێتی کەس هەڵ ناگرم ئەگەر تەلەفونەکەتان شتێکی لێبێت ، ئەوەی من کێشی نیە و زۆر سەرکەوتوە هەر کەس ویستی ئەتوانیت تاقی بکەنەوە .. وە هیوادرم بڵاوی بکەنەوە ، زۆر سوپاس


پیری له نێوان دیارده‌یه‌کی کۆمه‌ڵایه‌تی و بایه‌لۆژیدا\nدووشەممە, 27 حوزەیران 2011 10:25\nئه‌گه‌ر چی پیری کارێکی بایه‌لۆژیه به‌ڵام کۆمه‌ڵێک له زانا و داناکان ئه‌وانه‌ی خاوه‌نی داهێنانن و شاکاری ده‌گمه‌نیان بۆ به‌جێهێشتووین ده‌ڵێن نه‌خێر پیری دیارده‌یه‌کی کۆمه‌ڵایه‌تییه و ئه‌وانه‌ی باوه‌ڕیان به‌پیرییه خودی خۆیان بریاری سڕکردنی خۆیان ده‌ده‌ن و زۆربه‌ی جاریش کۆمه‌ڵگا پاڵپێوه‌نه‌ریانه بۆ ئه‌و ده‌ره‌نجامه‌ی مرۆڤ وه‌رده‌گێری له که‌سێکی چالاکه‌وه که کاته‌کانی ژیانی دابه‌ش کردووه به سه‌ر ئه‌رکه‌کانی خۆیه‌وه بۆ مرۆڤێک کات له کنی هیچ مانایه‌کی نامێنێ و ئێدی ده‌بێته بار به سه‌ر کۆمه‌ڵگا بۆیه کۆمه‌ڵگاش رێگای درێژی گۆرستانی بۆ نزیک ده‌کاته‌وه و کاتێکیش ده‌مرێ هه‌مو ده‌ڵێ باشه وه‌ڵا به‌شی خۆی ته‌مه‌نی کرد ، به‌ڵام تۆ سه‌یری ڕێره‌وی که‌سایه‌تیه‌کانی مێژوو بکه ده‌ڕوانیت که پێچه‌وانه‌ی باوه‌ری کۆمه‌ڵگا ڕاستره له به‌ر ئه‌وه‌ی ئه‌وانه‌ی خاوه‌ن داهێنانن له بواره جیاجیاکاندا کانیاوی داهێنانیان له دوای شه‌ست ساڵیه‌وه ته‌قیوه‌ته‌وه و ئه‌گه‌ر بشته‌وێ نموونه بهێنیته‌وه ئه‌وه‌نده‌ت ده‌ست ده‌که‌وێت که ناتوانی کامیان وه‌کو نمونه هه‌ڵبژێریت .\nچرچلی سه‌رۆک وه‌زیرانی به‌ریتانیا که کۆتای جه‌نگی جیهانی دووه‌می ڕاگه‌یاند له ساڵی 1945 له ته‌مه‌نی هه‌فتا ساڵیدا بوو و که‌سێک بوو له هه‌مو هێزه‌کانی سوێندخۆره‌کان و سوپای به‌ریتانیا به‌هێزتر بوو ، پێش ئه‌ویش له 1939 کاتێک چمبرلنی سه‌رۆک وه‌زیرانی هه‌مان وڵات بریاری هه‌مان جه‌نگی ڕاگه‌یاند دیسان له ته‌مه‌نی هه‌فتا ساڵیدا بوو به‌ڵام که‌سێک بوو هه‌موو گورجوگۆڵی گه‌نجێتی تێدا مابووه‌وه .\nسۆکراتی مه‌زنیش ( 469 – 399 پێش زاین ) له هه‌فتا ساڵیدا بوو کاتێک ڕاپه‌ریه رووی دامه‌زراوی داد له یۆنان و پێێ وتن هه‌ق وا له کن منه و ئێوه ناهه‌قن به‌رامبه‌ر ئه‌و هه‌ڵوێسته‌ی حوکمی مه‌رگیان به سه‌ر داسه‌پاند به خواردنه‌وه‌ی پیاڵه‌یه‌ک له ژه‌هری کوشنده ، به‌ڵام له بن په‌رده‌وه دادوه‌ره‌کان ویستیان کارئاسانی بۆ بکه‌ن و تا بواری ده‌ربازبوونی بۆ مه‌یسه‌ر بکه‌ن به‌ڵام سۆکراتم هه‌ی سۆکرات ویستی ببێته پێشره‌وی وڵاته‌که‌ی، حوکمه‌که‌ی قبوڵکرد و ئیسپاتی کرد له سه‌رتۆپی لاوانی وڵاته‌که‌ی به‌هێز و ئازاتره .\nهه‌ر له‌م وڵاته‌ی منی تێدام و له شاری برێمنی هاوسێ شارمان فریدریش ئێنگلز( 1820ز- 1895ز )ی هاورێێ کارل مارکس رۆژانه هه‌فت رۆژنامه‌ی ده‌خوێنده‌وه له گه‌ڵ نۆزده کۆڤاری هه‌فتانه به هه‌شت زمانی زیندووی جیهان و هه‌مو هه‌فته‌یه‌کیش ده وتاری فه‌لسه‌فی ده‌نووسیه‌وه ، ته‌نانه‌ت له باوکیشی یاخی ده‌بێت که که‌سێکی ده‌وڵه‌مه‌ندی پیشه‌سازکار بوو و پێش ته‌واوکردنی قۆناخی ئاماده‌یی له نووسینگه‌یه‌کی بازرگانی داده‌مه‌زرێ و له سه‌ر ئه‌رکی خۆی هه‌مو شتێکی ده‌کرد .\nله‌م کوردستانه‌ی خۆمانیش ئیسماعیل جه‌زیری (1136ز- 1206ز) له دوای شه‌ست ساڵیه‌وه و له شاری ئامه‌ددا( دیار به‌کری) ئێستا کۆمه‌ڵێک بنه‌مای زانستی داڕشت که دوای هه‌مو زاناکانی جیهان له سه‌ر بنه‌ماکانی جه‌زیری سه‌دان داهێنانیان پێشکه‌ش به مرۆڤایه‌تی کرد له‌وانه په‌مپی ئاو هه‌ڵمژین و شه‌فتی ماشین و جۆره‌های فواره‌ی ئاو ته‌نانه‌ت ئه‌م ریمۆنکۆنترۆڵه‌ی له هه‌مو ماڵێکی دونیادا هه‌یه ، ڕه‌نگه ئێستا هه‌ندێک کورد له‌وانه‌ی باوه‌ڕیان به توانه‌مای نه‌ته‌وه‌که‌ی خۆیان نیه لاقرتێ بکه‌ن به‌م قسانه به‌ڵام به‌م نزیکانه کتێبێک ده‌رباره‌ی جه‌زیری ده‌که‌وێته بازاره‌وه له لایه‌ن داهێنه‌رێکی کورد که ناوی قاسم بندیانه و هه‌مو زانیارییه‌کی تێدایه له سه‌ر جه‌زیری که گۆره‌که‌ی ئێستاش له ناوچه‌ی جه‌زیره‌یه له باکوره خۆشه‌ویسته‌که‌مان .\nمامۆستا جه‌مال نه‌به‌ز ئێستاش خه‌ریکی داهێنانی نوێیه له بواره‌ی خۆی ، وا خه‌ریکی شیکردنه‌وی تاک به تاکی وشه‌ی په‌تی کوردی بۆ ملیۆنه‌ها کورد ده‌نووسێته‌وه، له هه‌شتا ساڵیدا چالاکترین که‌سه له وه‌ڵامدانه‌وه‌ی هه‌مو که‌سێک گه‌ر پرسیارێکی ئاراسته بکات له فه‌یسبووکدا ، به سه‌ر تیبینی هیچ که‌سێک باز نادات ، ده ئاخر گوناه نیه که‌سی وا خانه‌نشین بکرێت .\nجا ئازیزان نازانم باسی کێتان بۆ بکه‌م ، فران رایتتان بیستووه ؟ ئه‌مه‌یان له ته‌مه‌نی هه‌شتا و حه‌ت ساڵیدا وه‌کو ئه‌ندازیارێک ده‌ستی کرد به پرۆژه‌ی دروستکردنی باڵه‌خانه‌یه‌کی باڵا یه‌ک کیلۆمه‌تیری له شیکاگۆ .\nپرنادشۆی به ناوبانگ له 1950 کۆچی دوای کر‌د و ته‌مه‌نی 94 ساڵ بوو ، هه‌مو جارێک ده‌یوت : من وا ده‌زانم هۆکاری مه‌رگم خه‌ڵکیه، هه‌رکه ده‌مبینن ده‌ڵێن ها مامۆستا شۆ تۆ پیر بوویته !! ئاخر ته‌نها ئه‌م خه‌ڵکه‌ن که وام لێده‌که‌ن هه‌ست بکه‌م که من گه‌وره بووم که‌چی من هه‌مو خڕفاوییه‌ک له قسه‌کانی خودی ئه‌و خه‌ڵکه دا ده‌بینم چونکه که‌سێکیان تێدا نیه توانه‌مای تێگه‌ێشتنی هه‌بێت له‌و شتانه‌ی من نووسیومن ، ده که‌وا بوو ئه‌گه‌ر من بمرم هۆکاری مردنه‌که‌م ئه‌وه نیه که من چیتر توانه‌مای داهێنانم نه‌ماوه به‌ڵکو خه‌ڵکی بکوژی ڕاسته‌قینه‌ی منن ، هه‌ر بۆیه‌ش مسته‌ر شۆ وای بۆ ده‌چوو که پیری دیارده‌یه‌کی کۆمه‌ڵایه‌تییه و هه‌میشه که‌مه‌ڵگا له‌و قوڕه خه‌سته گێره ده‌که‌ن.\nخه‌ڵکی کاتێک سه‌یری پیرێک ده‌که‌ن وا ده‌زانن که هه‌رچه‌نده ئه‌م پیره هه‌ناسه ده‌دات به‌ڵام ئه‌مه مه‌سه‌له‌یه‌کی کاتییه و به‌س ، هه‌ر بۆیه که هه‌واڵی که‌سێکی به ته‌مه‌ن ده‌پرسیت پێت ده‌ڵێن وه‌ڵا وا له لێواری قه‌بره‌که‌ی خۆیدا پیاسه ده‌کات ، کاتێکیش که پیرێک ده‌بینن ده‌م داده‌چه‌قێنن و ده‌ڵێن وه‌ڵا بابه باشه تا ئێستا به قاچی خۆی هاتوچۆ ده‌کات .، به‌ڵێ کۆمه‌ڵگاکه‌مان به پیر ده‌بێژن : قاچێکی له گۆڕدایه.\nپێشکه‌وتینی زانست بێگومان وه‌ڵامی هه‌زاران هه‌زار پرسیار ده‌داته‌وه و به تایبه‌تی دوای ئه‌وه‌ی دی ئین دی هاته مه‌یدانه‌وه هه‌ر بۆیه ده‌بینین رێژه‌ی مردن به‌شێوه‌کی به‌رچاو له جیهاندا که‌م بووه‌ته‌وه ، مه‌گه‌ر دیارده سروشتییه‌کان یان جه‌نگه بێماناکان ته‌مه‌نی مرۆڤه‌کان بپێچێته‌وه ئه‌گینا زانست به شێوه‌یه‌کی راست و ره‌وان رێگه‌ی خۆی گرتوه‌ته به‌ر ، چه‌ند پرمانه‌یه قسه‌یه‌کی ئاینشتاین کاتێک ده‌ڵێ زانستی تازه هه ر‌وه وه‌ک سووتانی ده‌نکه شخارته‌یه‌ک وایه له‌و ماوه کورته‌ی ده‌سووتێ ده‌یه‌وێ ژماره‌ی ته‌واوی هه‌مو ده‌نکه لمه‌کانی جیهانمان پێنیشانبدات .\nئایا حکومه‌ته‌که‌ی ئێمه‌ش ده‌توانن گه‌شبیینی زانا و داناکان هه‌ڵگرن و چیتر په‌ساپۆرتی دۆزه‌خ نه‌به‌خشنه خه‌ڵکی به خانه‌نشینکردنیان له ته‌مه‌نێکی کورتدا، ئه‌مه‌یان هێزی ده‌وێ ، هێزێک گه‌وره‌تر له هێزی چاوچنۆکی و نه‌فسنزمی کورتبینی و هه‌ڵپه‌کردنی بێ هوده به دوای پاره و کۆشک و بیرقوباقی بۆشی ژیان . هێشتا ده‌رگای که‌ش ماوه بیکوتین له‌م بواره‌دا .\nنێره‌ر // تابلۆ حه‌سه‌ن\nماسته‌ر له سایکلۆژی – ئه‌ڵمانیا


فەرماندەیەكی هەسەدە: بەپێی زانیارییەكانمان ئەبوبەكر بەغدادی بۆ شاری ئەدلب هەڵهاتووە\nفەرماندەیەكی هێزەكانی سوریای دیموكرات رایدەگەیەنێت "هێزەكانی سوریای دیموكرات لەكاتی ئازادكردنی شاری باغوز (دواهەمین مۆڵگەی داعش لەسوریا) نەیانتوانیوە ئەبوبەكر بەغدادی سەرۆكی رێكخراوی داعش و سەركردەكانی تری ئەو رێكخراوە بدۆزنەوە.\nدوێنێ (شەممە) لێپرسراوی ناوەندی راگەیاندنی هێزەكانی سوریای دیموكرات (هەسەدە) سەركەوتنی یەكجارەكی هێزەكانی سوریای دیموكراتی بەسەر داعش لەسوریا، راگەیاند.\nلەمیانەی بڵاوكردنەوەی تویتێك لەهەژماری خۆی لەتویتەر، مستەفا بالی لێپرسراوی ناوەندی راگەیاندنی هێزەكانی سوریای دیموكرات (هەسەدە) ئاماژەی بەوە كرد "چەكدارانی داعش لە باغوز تێكشكێندران و كۆتاییان پێهێنرا".


لەكاتی تازە لەدایك بوونی منداڵ، رەچاوی ئەم خاڵانە بكەن\nئەڵوەند كوێستانی 30/07/2021 - 08:57 هەواڵ/تەندروستی\nكە منداڵ لە دایك دەبێت راستەوخۆ دوای لە دایك بوونی دەبێت دەرزی ڤیتامین كەی وەرگرێت و بدرێت لە رانی، وە پێویستە دایك و باوكی منداڵەكە پرسیار بكەن و دڵنیا بن كە ئەو دەرزییەی وەرگرتووە یان نا، ئەگەر ئەو دەرزیە وەرنەگرێت ئەگەری تووشبوونی خوێن بەر بوونی هەیە.\n1. دەبێت هەموو منداڵێك دوای لە دایك بوونی یەك جار پشكنینی هۆرمۆنی غودەی بۆ بكرێت، چونكە ئەگەر منداڵەكە هۆرمۆنی غودەی كەم بێت و چارەسەر وەرنەگرێت كاریگەری توندی لەسەر منداڵەكە دەبێت.\n2. دەبێت شیری دایك بدرێت بە منداڵەكەو دوای لە دایك بوونی منداڵەكە چ بە نەشتەرگەری یان لە دایك بوونی سروشتی دەتوانی شیری دایكی پێ بدرێت.\n3. ئەوانەی شیری قوتویان پێ دەدرێت نابێت بە هیچ شێوەیەك شیرەكە خەست یان روون بگرنەوە بۆ قەبزی یان سكچوون، چونكە هەر دەست كاری كردنێكی گرتنەوەی شیر مەترسی گەورە لەسەر گەشەی منداڵەكەو توانای مێشكی منداڵەكە دروست دەكات.\n4. ئەوانەی شیر قوتو دەخۆن، ئەو بوتڵەی با كاری دێنن پێویستە پێش بەكارهێنانی بوتڵەكە دڵنیابن كە هەر یەك رەقەم یەكسانە بە (30) ملیلیترو تاقیكەنەوە، ئەگەر نەیانزانی پرسیار لە كەسێكی شارەزا كەن بۆیان تاقیكاتەوە، چونكە هەندێك بوتڵ هەن رەقەمی سەر بووتڵەكە راست نییەو ئەمەش كاریگەری خراپی لەسەر منداڵەكە دەبێت.\n5. دەبێت ئەو كرێمەی كە بەكاردێت بۆ دوای دابی گۆڕین مەرجەو دەبێت ماددەی ستیرۆیدی تێدا نەبێت، كە ماددەیەكە زۆر بە خێرای سوتانەوە چاك دەكات، بەڵام كۆمەڵێك گرفتی خراپ لەسەر منداڵەكە دروست دەكات لەوانە ناسكی ئێسكەكان و قەڵەوی و گۆڕینی شەكرەو پەستانی خوێنی منداڵەكە، دایك و باوك لە كاتی كڕینی كرێمی دوای دابی گۆڕین دەبێت پرسیار لە دەرمانخانەكە بكەن ئایا ماددەی ستیرۆیدی تێدایە یان نا، یان خۆی پێكهاتەكانی سەر كرێمەكە بخوێنێتەوە.\n6. نابێت بە هیچ شێوەیەك بێشكە بەكاربێت، ئەگەری دەرچوونی جومگەی رانی منداڵەكە زیاد دەكات و پشتە سەری منداڵەكە تەخت دەكات.\n7. قوماتە تەنها بۆ دەستەكانەو بە هیچ شێوەیەك نابێت قاچەكان قوماتە بكرێن، ئەگەری دەرچوونی جوومگەی ران زیاد دەكات.\n8. ئاو نابێت تا شەش مانگ بدرێت بە كۆرپەلە، چونكە شیر پێكهاتەی سەرەكی ئاوە، وە ئاو پێدان بە منداڵی خوار شەش مانگ گەشەی منداڵەكە دوا دەخات، چونكە گەدەی منداڵ بچووكەو ئاو پێكهاتەی پرۆتین و ڤیتامین و چەوری تێدا نیە.\n9. هەنگوین بە هیچ شێوەیەك نابێ بدرێت بە منداڵی خوار یەك ساڵ.\n(د هونەر جەمال هەورامی - لە نەخۆشیەكانی منداڵان و تازە لەدایكبووان)


NRT TV | کوردستان | مەزڵوم کۆبانێ: تورکیا دەیەوێت شەڕ لە نێوان کورددا رووبدات\nئەمریکا سیستمێکی نوێی بەرگری لە نزیک فڕۆکەخانەى هەولێر و بەغدا جێگیرکرد\nلەسەر قەنەفە کڕین؛ کەسێک تەقەی کرد و دەستگیرکرا\nکەسێک لە عێراق ٢٠ ساڵە نەخەوتووە\nکوڕێک مامی خۆی کوشت\nلە بیلاڕوسیا هەوڵی کودەتا دراوە\nسەرۆکی ئەمەریکا: سیاسەتی ئەوپەڕی فشار لە دژی ئێران کۆتایی هاتووە\nکۆمەڵەی کوردستانی ئێران: هێزەئەمنییەکانی هەرێم بە تۆمەتی سیخوڕی پێشمەرگەیەکمانیان دەسبەسەرکردووە\nمەزڵوم کۆبانێ: تورکیا دەیەوێت شەڕ لە نێوان کورددا رووبدات\n2992 جار خوێندراوەتەوە\nفەرماندەی گشتی هێزەکانی سوریای دیموکرات رایگەیاند، تورکیا دەیەوێت شەڕ لە نێوان هەرێمی کوردستان و هێزەکانى باکوری کوردستان رووبدات، وتیشی، ئەوەى کە تا ئێستا شەڕ ڕووی نەداوە، جێگاى خۆشحاڵییە.\nمەزڵوم کۆبانێ فەرماندەی گشتی هێزەکانی سوریای دیموکرات بە دەنگی ئەمریکاى راگەیاندووە، هەرێمی کوردستان دەتوانێت لە بوارى سیاسی و بازرگانى پشتیوانى لە رۆژئاواى کوردستان بکات، وتیشی، هیواخوازن هەرێمی کوردستان لەو بارەیەوە رۆڵێکی ئەرێنی ببینێت.\nسەبارەت بە پەیوەندییەکانیان لەگەڵ هەرێمی کوردستان مەزڵوم کۆبانێ ئاماژەى بەوەکردووە، ئەوان پەیوەندییەکى زۆر باشیان لەگەڵ باشوری کوردستان هەیە، دەشڵێت، هیوادارن هەرێمی کوردستان پەیوەندی پتەوی لەگەڵ هەموو پارچەکانی کوردستاندا هەبێت، بە تایبەتی لەگەڵ رۆژئاوای کوردستان.\nهاوکات لەبارەى رۆڵی ئیدارەى نوێی ئەمریکا بۆ چارەسەرکردنى کێشەى کورد لە سوریا، فەرماندەی گشتی هێزەکانی سوریای دیموکرات باس لەوەدەکات، بە گەشبینییەوە پـێشوازی لە بەڕێوەبەرایەتی جۆ بایدن دەکەن، دەشڵێت، چاوەڕوانن رۆڵێکی گەورە ببینێت بۆ راستکردنەوەی هەوڵەکانی ئیدارەى پـێشوو.\nباسی لەوەشکردووە، دەبێت مافەکانی گەلی کورد و هەروەها مافی پـێکهاتەکانی دیکەش بە رێگەی دەستوری بپارێزرێن و لەسەر ئەو بنەمایەش تەواوی پـرسەکانی سوریا چارەسەربکرێن.\nتورکیا هەڵەی شنگال لە باشیک دووبارە ناکاتەوە\nئه‌نفال و ئه‌نفالچیه نوێیه‌كان\nسێ گۆزە ئاڵتوونی لە خانوەکەیەدا دۆزیەوە\nلەم کاتەدا بەغدا پشکی هەرێم دەنێرێت


چاوپێکەوتن لەگەڵ ڕوناک موحەمەد ئەندامی (دەستەی پشتگیری ژنانی سلێمانی لەژنانی شەنگال)\nئا:جەبارئەحمەد پەیامنێری ماڵپەڕی چاودێری کوردۆساید-چاک لە سلێمانی\nجەبارئەحمەد:ھۆکاروئامانج لەدروست کردنی ئەم دەستەیە چی بوو ؟\nڕوناک موحەمەد:بە درێژایی مێژوو کورد میللەتێکی ستەم لێکراکراوبووە و ھەمیشە چەوساوەتەوە ھەرجارەو بەجۆرێک لەژێر سایەی رژێمە داپلۆسێنەرەکانی عێراقدا زوڵمی لێکراوە ھەرلە کیمیاباران و ئەنفال و قڕکردن و گواستەنەوە........ھتد .\nجینوسایدی شەنگالیش ئەنفالێکی تربوو بەسەر کوردانی باوەڕ ئێزیدا ھات کەبەداخەوە بەھەزارەھا ھاوڵاتی لەژن و پیاو مناڵ بوونە قوربانی باشور و لەھەست کردنمان بەبەرپرسیارێتی مێژووی ئەخلاقی خۆمان کۆمەڵێک لەژنانی چالاکەوان و کەسایەتی و ھەندێک لەژنانی ناو پارتە سیاسیەکان کۆبوونەوە یەکی فراوانمان ئەنجامدا بۆئەوەی خزمەتێک بەکەیسی شەنگال بکەین دوای گفتوگۆیەکی زۆر ھاتینەسەر ئەوەی دەستەیەک پێک بھێنین ھەرلە دوای کۆبونەوەکەلەکۆنگرەی بەشی رۆژنامەوانیدا لە (٢٨/٧/٢٠١٦)دەستەکەمان راگەیاند بەناوی (دەستەی پشتگیری ژنانی سلێمانی لەژنانی شەنگال ) کارەکانی ئێمە وەک دەستە لە و بەروارەوە دەستی پێکردو لە ماوەیەکی زۆر کورتدا توانیمان کۆمەڵێک کاری باش ئەنجامبدەین و پشتیوانی زۆر بەی پارت و لایەنەکان بۆکەیسی شەنگال بەدەست بێنین .\nھەر لە ساڵیادی داگیر کردنی شەنگال (٣/٨)گرد بونەوەیەکی جەماوەری بەرفراوانمان ئەنجامدا تیایدا کۆمەڵێک چالاکی جۆراو جۆر بە و یادە نمایش کران .\nرۆژی دواتریش (٤/٨)کۆمەڵێک لەژنان بەرێکەوتن بەرەو چیایی شەنگال ، کارو چالاکی دەستەکەش بەردەوامە و لە سەرکەیسی ژنانی شەنگال بەردەوامی بەکارە کانی دەدات .\nجەبارئەحمەد:ئەمە چەندەمین جارە کورد جینۆساید دەکرێت تائێستا نەمان توانیوە لەئاستی نێو نەتەوەیدا ئەو ڕەشەکوژی و پاکتاو کردنە بەجینۆساید بناسێنین ھۆکاری ئەمە چیە ؟\nڕوناک موحەمەد:بەداخەوە ئەمە یەکەم جارنی یە کەکورد روو بەرووی جینۆساید بێتەوە چ لە لایەن رژێمی عێراق چ لەلایەن ولاتانی دراوسێ کە سەرجەمیان جۆرێک لەبەرژەوەندییان لە ستەمکاریەکەدا ھەبووە، لەبەر ئەوەی کوردیش تائیستا دەوڵەتێکی سەربەخۆی نی یە و لایەنە کوردیە کانیش ئەوەندەی ناکۆکیەکانمان لەسەر بەرژەوەندی و کێبرکێی شەخێی و حزبیە کان قوڵ دەکەنەوە ، ئەوەندە ئیرادەیان نی یە بۆ کۆدەنگی و یەک خستنی ماڵی کورد ، بۆیە دووژمنان ھەمیشە توانیویانە پلانی دوژمن کارانەی خویان دابرژێن و کوردان جینۆساید بکەن.\nجەبارئەحمەد:وەک دەستە کەتان چۆن توانیوتانە ھاوکاری و پشتیوانی قوربانیانی ئەو ڕەشە کوژیەو ئەوجینوسایدە ببنەوە؟\nڕوناک موحەمەد:بەحوکمی ئەوەی ئەم دەستەیە ماوەیەکی کەمە دروست بووە ڕەنگە وەک پێویست نەمان توانیبێت ھاوکاریان بکەین تەنھا ئەوەندەی لەم ماوەیەیە کورتەیەدا توانیومانە بیکەین ئەو گردبونەوەیە لەبەرواری ٣/٨ نوسینی (٢) یاداشت بو بەجینۆسایدناساندنی کەیسی شەنگال و قەرەبوکردنەوەی ماددی و مەعەنەوی خەڵکەکەی، یاداشتێکیان ئاراستەی (یەکێتی ئەوروپا دادگا (لاھای) ئەوی ترییان ئاراستەی (دادگای باڵاو تاوانەکانی عێراقء پەرلەمانی کوردستان) کراوەو سەردانی کەمپی عەربەتیش کراوە لەنزیکەوەگفتو گۆ لەگەڵ ژنانی ناوکەمپەکە کراوە لەبارو دۆخیان ئاگادارین کە بەداخەوە لەبارو دۆخێکی سەختدان.\nجەبارئەحمەد:ئایا ئێوە وەک دەستە کەتان ھیچ ھەوڵتان داوە بچنە شنگال ،شوێنی ڕوداوەکان ببینن ؟\nڕوناک موحەمەد: بەلێ ئێمە وەک دەستە ھەوڵی ئەوەمان دابچینە شەنگال و لەوێ بارودۆخ و گوزەرانی ئەوان ئاشنابین بەڵام بە داخەوە لە لایەن کۆتا بازگەوە ڕێگریمان لێ کراو نەمان توانی بگەینە لایان بەڵام بە گشتی ئەوان لە بارودۆخێکی زۆر خراپ ژیان دەگوزەرێنن بەڵام توانرا لەڕێگەی پەیوەندی تەلەفۆنیەوە قسە لەگەڵ ھەندێکیان بکرێت بارودۆخی ئێستەی ئەوان زۆر سەختە شەنگال وێرانە خەڵکەکەی ھێشچتا لە چیای شەنگالن ئەوانەی لە دەستی داعش ڕزگاریان بووە زۆر بە زەحمەت شتیان پێ دەگات .\n- لەڕوی ئابووریشەوە دابینکردنی پێداویستی یەکانیان زۆر بە زەحمەت بەدەست دەھێنن.\nپێویستە بە ھاوکاری ھەموولایەک پشتگیریان لێ بکەین بەرامبەر بەو ھەموو زوڵمەی لێیانکراوە پێویستیان بە پشتیوانی مادی و مەعنەوی زۆر ھەیە.\nجەبارئەحمەد:قوربانیەکانی شنگال بارودۆخیان چۆنە ؟ژیانیان چۆن ئەگوزەرێت ؟\nروناک موحەمەد:ئەوان ئێستە خەریکی پێکھێنانەوەی خۆیانن ...توانیویانە خۆیان ڕێک بخەن لە ژێر ناوی ھێزی (یەکێتی ژنانی شەنگال) بۆ پاراستنی ژنانی شەنگال.\n- دوای ئەو مەرگەساتە ژنانی شەنگال ھەستیان بە شکانەوەی خۆیان کردو ھەر ئەوە وای لێ کردن ھێزی خۆپا راستن دروست بکەن .\nجەبارئەحمەد:ئەو چەوساندنەوەیە کەبەرانبەرقوربانیان کراوە بەرھەمی ئاینە یاخود پلانێکی چەتە کانی داعشە بۆپەردە پۆشکردنی ڕەفتارە کانیان ؟\n- ڕوناک موحەمەد:بێ گومان دروست کراوی دەستی کۆمەڵگەیە ئاینی پیرۆزی ئیسلام ھەرگیز ڕێگە بە کوشتنی مرۆڤ نادات خوای گەورە لە قورئانی پیرۆزدا باس لە ڕێزگرتنی مرۆڤ دەکات ژنیش مرۆڤە ئاین بۆ مرۆڤایەتی و بۆخۆش گوزەرانی و پێکەوە ژیان ھاتووە و، ژن و پیاو لە قورئاندا وەک ھاوکارو پشتیوان و تەواو کەری یەک ھاتوون ..نەک بۆ چەوساندنەوەو تۆقاندن و توندوتیژی و سوکایەتی پێ کردنی یەکتر.\nجەبارئەحمەد:ھیچ ھەوڵێکتان داوە بۆگەڕاندنەوەی قوربانیان بۆ ناو ژیانی ئاسایی ؟\n-ڕوناک موحەمەد:بەڵێ کاری باشی بۆکراوەو ھەوڵی جدی لە بارەیەوە دراوەو گفتوگۆ لەگەڵ کەس و کاری رزگاربوان کراوە ھەروەھا لەگەڵ ( باباشێخ ) شێخ ئێزیدیەکانیش وتوووێژ کراوە و ئەویش پشتیوانی خۆی بۆ تەواوی ڕزگار بووان دەربڕیوەو ووتویەتی ئەوان کجی ئێمەن زوڵم و ستەمیان بەرامبەر کراوە و پێویستە لە ڕووی دەرونی و کۆمەڵایەتیەوە ھاوکاریان بین بۆئاسایی کردنەوەی باروو دۆخیان\nجەبارئەحمەد:ئایادەستە کەتان تاچەند توانیویەتی ببێتە سەکۆیەک بۆکۆکردنەوەی دەنگە جیاوازەکان ڕێک خستنیان بۆبەرگرتن لەتاوانی لەو جۆرە ؟\nڕوناک موحەمەد:گەورەیی تاوانەکە ئەوە ئەخوازێت کەدەنگەکان یەک بخرێن بەڵی ئەم دەستەیە توانی سەرجەم دەنگ و ڕەنگەکانی ژنان کۆبکاتەوە .\nژمارەی بینین: 4302 بەروار: 19/08/2016


رۆژهەلاتناسی و كوردناسی – History Of Kurd\nHome / بەشی مێژووی كورد / رۆژهەلاتناسی و كوردناسی\nكه‌یفی عمر 2016-03-10\tبەشی مێژووی كورد, مێژووى سەدەکانى ناوەڕاستى کورد لێدوان نووسین ناچالاککراوە لە رۆژهەلاتناسی و كوردناسی 3,552 Views\nگەلی كورد یەكێكە لەو گەلە دیارو ناسراوانەی رۆژهەلات،كەجێی بایەخی گەریدە رۆژهەلاتناسەكان بوونە،لەم بارەیەوە بەسەدان هەزار توێژینەوە و كتێبی هەمەجۆریان لەسەر نوسیوە،نەخاسمە چوونكە گەلێكی موسلمان و باوەرداری رەسەنەو رۆلێكی گەورەی لەمێژووی سەروەرییەكانی نەتەوەی ئیسلام داهەبووە. بەرای هەندێك لەبووسەرە ناسیۆنالیستەكانی كورد، بەو(زانستە) دەلێن كە گوایە لەهەموو لایەنێكی ژیان و كەلتوور وزمان و نیشتمان و مێژووی گەلی كورد دەكۆلێتەوەو، لەزانكۆكانی [فەرەنسا و ئەلمانیاو ئەرمەنستان و ئینگلستان و سوید و رووسیا]دا، وەك بەشێكی لێكۆلینەوەكانی رۆژهەلات بایەخی پێدراوە،بەلام (د.جمال نەبەز)لەبارەی كوردناسیەوە دەلێت(پێم وایە،كوردناسی ، ناسینی كورد دەگرێتەوە،نەك (زانستی لێكۆلینەوەلە كوردو بەتایبەتی لە زمانەكەی) كە بەئینگلیزی (كوردەڵەجی) ی پێی دەلێن منیش ناوم ناوە (كوردەوانتی). زۆربەی ئەو رۆژهەلاتناسانەش كەلەسەر كوردیان نوسیوە راستیەكانیان بەپێی پێویست وەكو خۆیان نەگەیاندووە، چونكە لەپشت ناساندنی كودرەوە،چەندین نیازی سیاسی و مۆنۆپۆلی و پەرژەوەندی خۆیان هەبووە، جگە لەنیازەكانی بلاوكردنەوەی ئاینی خۆیان و بەمەسیحی كردنی گەلانی رۆژهەلات… مامۆستا )شوكر مستەفا دەلێت:باری هەندێ سەرنجی ئەم گەریدانە لەمەر باب وباپیرانمانەوە روون نین و تێیان ناگەین و جێی سۆو گومانی دڵشكێنن. ئەوەی كە بتوانین كەمێ دڵی خۆمانی پێ بدەینەوە ،بابێ پێزیش بێت، ئەوەیە كەنەتەوەكانی دیكەی رۆژهەلاتیش هەر یەكە بەشی خۆی بەر ئەم سەرنج و بریارە رەقانە كەوتووە ،ناتوانێت خۆی لێ ببورێت.بەلام نابێت ئەمە ببێتە هۆی ئەوە،كەخۆمان لەو سەرنج و بریارانە نەبان كەین و تێیان نەگەین وە بەرپەچیان نەدەینەوە.\nلەم توێژینەوەمدا ئاماژە بۆ ناو وبەرهەم و رەگەزی هەندێك لەو رۆژهەلاتناسانە دەكەم ، كە دەربارەی نەتەوەی كوردیان نوسیوە : ـ\nیەكەم: ئەلمانیەكان و كوردناسی لەئەلمانیادا:\nبێگومان ئەمرۆ ئەلمانیا تەنها ئەو چوارچێوە سیاسیە نی یە، كەلە كۆماری ئەلمانیای یەگرتوو دا دەبینرێت،بەلكو لێرەدا مەبەست لەو ولاتانەی تریشە كە گەلەكانیان بەزمانی ئەلمانی دەدوێن ، واتا:باسی كوردناسی یە لە نەمساو تا ئەندازەیەكش لەسویسراو بەشە ئەلمانیەكەیدا . هەروەها كوردناسی لەلای ئەلمانیەكان و ئەوروپاییەكانیش هەموو ئەوهەول و چالاكی وكاروبارانە دەگرێتەوە، كەبۆ ناساندنی كورد بەئەلمانیا دراون،سائیتر لەرووی زمانەوانی و ئەدەبیاتەوە بووبێ،یا لەبارەی مێژووی سیاسەتەوە ، یالەلایەنی هونەرو كۆمەلایەتیەوە،یاتەنانەت وتاری پر لەدەنگ و باسی درۆ ،\nیاراستی ناو ڕۆژنامەش . لەسەدەی هەژدەمی فەرهەنگی دا چەند سەرچاوەیەكی دیكەی ئەلمانیش لەبارەی كوردەوە دواون،یەكێك لەمانە باسی گەشتێكە كە (نیبۆر)ناوێكە بۆ ولاتی عەرەبی و ئەو ولاتانەی دەرو دراوسێیان كردوویەتی . نوسەر لەبەشی دووەمی ئەو گەشتنامەیە دا كەلەسالی(1766ز)دا دەرچووە،باسێكی لەسەر كورد نوسیوە .(نیبۆر) كەلەمەر بنەچەكەی خەلكەكە دەدوێت نەتەوە موسلمانەكانی سەر لەبەر بەسەریەكەوە لە قەلەم داون،وەك هیچیان لەبارەیەوە نەزانێت،خۆی لێ نەبان كردوون، هەرچی عیساییەكانن كەلەچاو موسلمانەكان بەكەمایەنی دادەنرێن،زۆربەئاو وتاوو بەرەگ و ریشەو گێزو كۆلینگەوە،لەسەر باسكردنیان دەروا.خۆ جارێ كوردستانی ئێرانی هەر نەدیوە،هیچی لەبارەوە نازانێ وتاكە وشەیەكی لەسەر نالێ، هەرشتێكیش لەبارەی كوردەكانەوە دەردەست كردبێ،لەقسەی دەماو دەم و سەرزاری و بێ بەلگە وبێ سەرو بەری قەشە ئەوروپایەكان بەلاوە كەلە (دێرێك)لەدێرەكانی موصل دا تووشیان بووە هیچی تری نییە. بەریتانیا بێگومان بەچاو گێرانێكی خێرا تەنها بەناوی رۆژهەلاتناسی ئەلمانی و بەرەگەز ئەلمانی، وەك نەمسایی و سویسرایی یەكاندا،دەردەكەوێت كە رۆژهەلاتناسی ئەلمان زۆرترین پشكی چالاكییان لەم بوارەدا هەبووە ، دەیان وسەدان توێژینەوەو یاداشتنامەیان نوسیوە،بەلام بەداخەوە زۆربەیان بەراشكاویی و بێ شەرمانە،راستیەكانیان شێواندووە .بۆ نموونە دەیان و سەدان نوسەر و پرۆفیسۆری وەك (فون بیخستید)و(فۆگەڵ )و (هانس تیما)و(فاولەر)،گەلی كوردیان بەجەردەو خوێنرێژو پیاو كوژ داوەتە قەلەم .\nدووەم : كوردناسیی لەبەرهەمی رۆژهەلاتناسانی ئیتالیایی دا:\nژنە نوسەری ئیتالی خاتوو(میریلاگالیتی) سەرەتای مێژووی رۆژهەلاتناسی ئیتالی لەولاتی كو ردان دا، بۆ سالی(1200ز) دەگێرێتەوە وای دادەنێت كەتاسالی(1800ز) بەردەوام بوەو پاشان تا سەدەی بیستەمیش چەند یاداشتێكی تر نوسراوەتەوە . دیارترین هۆی پالنەری ئیتالیەكان لەچەند مەسەلەیەكی سیاسی و بازرگانی و ئاینیەوە،دەشێت بلێین،لە رۆژگاری جەنگی خاچپەرستیشەوە سەری هەلداوە.یەكەمین كتێب لەبارەی زمانی كوردییەوە چاپ كرابێت،لەلایەن یەكێك لەو موژدەهێنانەوە نوسراوە:لەلایەن قەشەی ئیتالی(گارزۆنی) كەلەسالی (1787) بەناونیشانی (Gramatica vocabulairio dell lingua kurda) لە رۆما چاپ كراوە. قەشەی ناوبراو كە سەرۆكی وەفدێكی موژدەهێنان بوو لەسالی(1770ز) لەوێ دەمێننەوە.پاشان (گارزۆنی) لەسالی (1783) دا دەگەرێتەوە رۆما وە لەسالی (1790ز) كۆچی دوای دەكات .\nرۆژهەلاتناسێكی بەناوبانگی دیكەی ئیتالی (دێلافالی)لەسەدەی حەفدە دا دەبارەی كوردانی نوسیوەو ، بە چەند هۆزێكی نیشتەجێ لەقەلەم داون. ناو براو لەسالی (1617ز) دا گوتی (زۆربەی كوردی گوندو شاران نیشتەجێن) بەلام ئەوەی زۆر ئاسایی و جێ كێشە نییە كوردی نیشتەجێ لەو مێژووە بەدواوە روو لە زیاد بوون و رەوەندەكانیان روو لەكەم بوونەوەن.سەرێكی دیكەی تایبەتی ئەم لیستە ئەوەیە،كە ناوی هیچ هۆزو عەشیرەتێكی كوردی كوردستانی ئێران و عێراقی نە گرتۆتەوە .\nجگە لەمانەش چەندان رۆژهەلاتناسی تری ئیتالی وەك (ژۆزێپێی كامپانیل و ئەلیساندرۆدی بیانكی و كاریری و مینی و دی فیكی و ئۆسكۆلاتی….هتر لەسەر كوردییان نووسیوە .\nسێ یەم : كوردناسیی لە روسیاو یەكێتی سۆفیەتی جاران دا:\n(د.كەمال مەزهەر) دەلێت :لە دەمێكەوە كوردناسی بووەتە لقێكی دیاری رۆژهەلاتناسی سوفیەت. ژمارەیەك لەرۆژهەلاتناسە ناودارەكانی رووسیا،بەر لەشۆرشی ئۆكتۆبەری سالی (1917) بەماوەیەكی زۆر بناغەی كوردناسیان دارشت. وا رێك كەوت بەشێك لەدەستەی دووەمی ئەو رۆژهەلاتناسانە، ببنە هاچەرخی دوو رۆژگارو دوو رژێمی جیاواز ، سەردەمی رووسیای پێش ئۆكتۆبەرو سەردەمی سۆفیەتتستانی پاش ئۆكتۆبەر .\nدیارترین رۆژهەلاتناسی ڕوس،كەبایەخیان بەكورد داوە، (پ.لێرخ)ە، كەلەنیوەی سەدەی نۆزدەوە دەستی بەلێكۆلینەوەی نەتەوەی كوردو زمانی كوردی كرد .ئەو كابرایە لەسالی (1828ز) لەدایك بووە ، لەسالی (1851ز) دا خوێندنی خۆی لە زانینگای (پێشێر بۆرگ) دا تەواو كردووە و ناوی پێشەگزانی زمانانی رۆژهەلاتی وەرگرت.جێی باسە(لێرخ) سێ كتێبی لەبارەی كوردەكانی ئێرانی نوسیوە و، لێكۆلینەوەكانیشی لەسالی (1850ز) وەدەستی پێكردووە .\nدەربارەی (كوردناسی)یش لەیەكێتی سۆفیەتی جاران دوای رووسیای قەیسەری ،چەندین رۆژهەلاتناس\nلە دوای شۆرشی ئۆكتۆبەری بایەخیان بەم لایەنە داوە و لەسەری بەردەوام بوون و چوار مەلبەندی كوردناسیان لە یەكێتی سۆفیەتی ئەو سادا دامەزراند بوو،كەلەشارەكانی (مۆسكۆویەریان و باكۆو لێنینگراد)دا بوون و، كاروباری ئەم مەلبەندانەش بەتەواوەتی پێكەوە بەسترا بوو ،هەنگاوی هەر مەلبەندێكیان بەبەشداری و هاوكاری ئەوانی تر بووە .\n( د.م.س.لازاریف) دەلێت : لە رۆژهەلاتی نزیكدا ئەنادۆلی رۆژهەلات و ئێران دەورێكی گەورەیان لەسیاسەتی روسیای قەیسەری دا هەبووە، دۆخی هەلوێستی ناوەوەی ئازربایجان و ئێران و كوردستان و ئەرمیناو توركیا بەلای روسیاوە بۆ پاراستنی سنورەكانی زۆر گرینگ بوون .ئەمە دئخی ویلایەتی قەفقازیشی گرتەوە ،چونكە دانیشتوانەكانی وەك دانیشتوانی ناوچەكانی سەر سنوری توركیا و ئێران تێكەلاوبوون ،واتە (كوردو تورك و ئەرمینا تێدابوون). هەر لەبەر ئەمەشە ئەبینین بۆچی روسیا گوێی دابووە مەسەلەی كورد و ئەو مەسەلەیەی بەلاوە گرنگ بوو. ئەمەش بەتایبەتی لەسالی (1890)وە رووی دا ،كاتێك ئاشوب و شەرو هەرا لە كوردستان و ئەرمینای توركیا دەستی پێ كرد و ژمارەیەكی زۆری كوردەكان ریكخراوی جەنگی خۆیان پێك هێنا مەسەلەی كورد لەرۆژهەلاتی نزیك دا لەمەیدانی سیاسەتی چەند دەولەتێكی مەزنی تریشدا شتێكی كەم نەبووە .\nPrevious مەسەلەی خلق قورئان\nNext مارکۆ پۆلۆی گەریدە کێیە ؟\nچه‌ند سه‌رنجێك له‌سه‌ر پرسی (ئیسلام و شیعر)\nئەهرامەکانی میسر بۆچی دروستکران؟


رئيس مجلس النواب يستقبل رئيس السلطة القضائية الإيرانية - وكالة عراق تايمز الاخبارية\nسەرۆکی ئەنجومەنی نوێنەران پێشوازی لە سەرۆکی دەسەڵاتی دادوەری ئێران دەکات\nمحەمەد حەلبوسی سەرۆکی ئەنجومەنی نوێنەران ئەمرۆ چوارشەممە پێشوازی کرد لە بەرێز ئیبراهیم رەئیسی سەرۆکی دەسەڵاتی دادوەری ئێران.\nلە دیدارەکەدا گفتوگۆ سەبارەت پەیوەندی دۆستانەی نێوان هەردوو وڵات کرا لەگەڵ چەند پرسێکی تری جێی بایەخی هاوبەش.\nسەروکی ئەنجومەنی نوێنەران جەختی کردەوە لەسەر گرنگی پاراستنی ئاسایش و سەقامگیری ناوچەکە، و تەئکیدی کردەوە لەسەر هاریکاری نێوان هەردوو وڵات لە بەرەنگاربوونەوەی تیرۆریستانی داعش، و بەردەوامبوونی هەماهەنگی لە هەڵوێستەکانی ئەنجومەنی نوێنەران و ئەنجومەنی شورای ئێران لە ناوەندە نێودەوڵەتییەکان بەپێی بەرژەوەندی هاوبەش.\nلای خۆیەوە بەرێز رەئیسی تەئکیدی کردەوە لەسەر خواستی وڵاتەکەی بۆ پتەوکردنی پەیوەندییەکانی لەگەڵ عێراق، و فراوانکردنی دەروازەکانی هاریکاری لەچەند بوارێکدا، لەوانە بواری ئابوری و ئاڵوگۆری بازرگانی لەگەڵ بوارەکانی دادوەری و یاسایی، ئاماژەشی بە وتوێژەکانی کرد لەگەڵ سەرۆکی ئەنجومەنی باڵای دادوەری عێراق و هەماهەنگی و واژۆکردنی چەند یاداشتێکی لێکتێگەیشتن لەو بوارەدا.\nAl-Halboosi receives the head of the Iranian Judiciary Authority\nThe Parliament's Speaker Mohammed al-Halboosi, on Wednesday received the head of the Iranian Judiciary Authority Mr. Ebrahim Raisi.\nThe meeting discussed the relations between the two countries, strengthening cooperation, and a number of issues of common concern.\nThe Speaker of Parliament stressed the importance of preserving the security and stability of the region, praising the cooperation between the two countries in combating the terrorist ISIS, as well as working to continue coordinating positions between the Iraqi Parliament and the Iranian Shura Council in international forums in accordance with common interests.\nFor his part, Mr. Raisi affirmed his country's aspiration to strengthen its relations with Iraq and expand ways of cooperation in a number of fields, including the economic, commercial, and cultural fields, as well as the judicial and legal field, referring to his discussions with the President of the Iraqi Supreme Judicial Council, and coordination and signing of a number of memoranda of understanding in this aspect.


میدیای ئەڵمانیا ڕەخنە لە مەسعود بارزانی دەگرێ – Knwe.org\nسەرەکی » راپۆرت » ئامادەکردنی:بورهان ئەمین » میدیای ئەڵمانیا ڕەخنە لە مەسعود بارزانی دەگرێ\nلەدوای لەدەستدانی خاکێکی زۆری ناوچە جێناکۆکەکان لەلایەن هەرێمی کوردستانەوە، لەئەنجامی بڕیاری ڕیفراندۆم و گوێنەدان بە هەڵوێستی وڵاتانی دەرەوەو ناوەندە بەهێزەکان، ژمارەیەک کەناڵی میدیایی ئەڵمانیا ئەو ڕووداوە به‌لاسەنگبونی هاوسەنگی هێزو زیانێکی گەورە بۆ پرۆسەی سەربەخۆیی و دەستکەو تەکانی کورد هەژمار دەکەن، ژمارەیەکیشیان ڕەخنە لە مەسعود بارزانی دەگرن.\nهەمووی کردە نەیاری کورد\nسەرەتا ڕۆژنامەی تاگسزایتۆنگ ڕەخنە دەگرێ و دەنوسێت: بارزانی بەڕیفراندۆم کوردی توشی کێشەیەکی ئاڵۆزکردو سەرلەنوێ حکومەتی ناوەند دەستی بەسەر شاری کەرکوکدا گرتەوە، بەمەش سەربەخۆیی کەوتە مەترسی و کێشەی کوردی کردە بەرمیلێک بارود مەترسی تەقینەوەی، بەڕووی هەموو کورد لەهەر کات و ساتێکدا هەیە، هەروەها کۆمەڵگەی نێودەوڵەتیشی کردە نەیار، ئەمەش سیاسەتێکی ژیرانە نییەو لەبەرژەوەندی گشتیشدا نابێت.\nبارزانی بەقسەی نەکردوون\nماڵپەڕی کەناڵی تەلەفزیۆنی ئێن تیڤی لەڕاپۆرتێکیدا باس لەزیانەکانی کورد دەکات، لەو ئۆپەراسیۆنەی سوپای عیراق کە لەدەرەنجامی بڕیاری ڕیفراندۆمەوە دراو هاوکێشەکەی گۆڕی، هەروەها باسی په‌یوه‌ندییه‌كی ته‌له‌فۆنی نێوان «زیگمار جوبرائیل» ی وه‌زیری ده‌ره‌وه‌ی ئه‌ڵمانیاو «حه‌یده‌ر عه‌بادی» دەکات، کەتیایدا دوایین پێشھاته‌كانی عیراقیان تاوتوێ کردووەو وه‌زیری ده‌ره‌وه‌ی ئه‌ڵمانیا، پشتگیری وڵاته‌كه‌ی بۆ یه‌ك پارچه‌یی خاكی عیراق دووپاتكردۆ‌ته‌وه. ئەو سیاسەتمەدارەی ئەڵمانیا، ئاشکرایکردووە كه‌پێش ڕیفراندۆمەکە «مه‌سعود بارزانی» یان ئاگادار كردوه‌ته‌وه لەحاڵەتی ئەنجامدانیدا پشتیوانی ئه‌وروپاو ئه‌ڵمانیا له‌ده‌ست ده‌دات.\nبارزانی قەیرانی دروستکرد\nشتوتگارتە زایتۆنگ دەڵێت: بڕیاری سازدانی ڕیفراندۆم لەلایەن بارزانی و پارتەکەیەوە ئەو قەیرانەی دروستکرد کە هەر لەسەرەتاوە یەکێتی نیشتیمانی کوردستان لەگەڵیدا نەبوو،زۆر هەوڵیاندا دوابخرێ و ئەو پارتە، پارتی سەرۆکی کۆچکردو جەلال تاڵەبانی و سەرۆکی ئێستای عیراق» فوئاد مەعسوم» دۆستایەتی دێرینیان لەگەڵ ئێرانی دراوسێیاندا هەیەو نەیانویست لەگەڵ حکومەتی ئێستای عیراق شەڕو پێکدادان دروست بکەنەوەو داوای گفتوگۆ ودانوستانیان دەکرد،بەڵام بارزانی پارتەکەی مەیلی شەڕیان هەبووەو بەپێچەوانەی ئیرادەی زۆرینە کەوتنە بەرەکەوەو زیانیان بەخۆیان و بە ناوچەکەشیان گەیاند.\nشەڕی سوننەو شیعەش ماوە\nفرانکفۆرتە ئەلگیماینە زایتۆنگ بەهەمان شێوە باس لەمەترسی بارەکە دەکاو دەڵێت: ئەگەر هەردوو بەحیکمەتەوە بڕیار بدەن و کێشەکان بەشەڕوچەک چارەسەر نەکەن و بەیەکەوەدانیشن، ئەوا لەمبارەدا شەڕێکی سارد لەنێوان بەغداو هەولێر درێژەی دەبێ، بەڵام ململانی داهاتوو لەم دەڤەرە لەنێوان ئێران و سعودیە دەبێ و یاریەکانیان بەسوننەو شیعە دەکەن، لەدوای نەمانی داعش، کێشەکان ئاڵۆزتر دەبن و ڕووداوەکان لەنێوانیان دەتەقنەوە.\nڕاهێنانیان بەپێشمەرگە ڕاگرت\nماڵپەڕی شپیگل ئۆنلاین باس لەوە دەکات، ئەم پێکدادانەی نێوان پێشمەرگەو سوپای عیراق هەڵوێستێکی لای ئەڵمانیا دروست کردو کەبەزیان بۆ پێشمەرگە دەکەوێتەوەو نوسیویەتی: دوای ئەوەی حکومەتی ئەڵمانیا لەپێناو بێلایەنی خۆی لەناکۆکی هەرێم و بەغدا بڕیاری ڕاگرتنی مەشقی پێشمەرگەیدا، ڕاوێژکاری گشتی وەزارەتی بەرگری ئەڵمانیا بەڕاوێژ لەگەڵ «ئۆرسۆلا فۆن دێرلاین»ی وەزیری بەرگری ئەڵمانیدا ئەوەی راگەیاند، کە هاوکاریەکانیان بۆ پێشمەرگە ڕادەگرن.\nهەر لەسەر دۆستایەتی ئەڵمانیا بۆ کوردو پیشمەرگەو هەرێمی کوردستان، ڕۆژنامەی بادیشەزایتۆنگ باس لە ناسکی باردوو دۆخەکەو ئەو چەکانە دەکات کە ئەڵمانیا بۆ پێشمەرگەو سوپای عیراقی ناردووە، تا شەڕی داعشی پێ بکەن و لەمبارەیەوە دەڵێت: هەڵوێستی ئەڵمانیا نیگەرانە لە حاڵەتی بەکارهێنانی ئەو چەکانە لەدژی یەکتر .\nکوردەکان خاکێکی زۆریان لەدەستدا\nماڵپەڕی نۆیە پرێسە لەڕاپۆرتێکیدا بەناوی» کوردەکان خاکیان لەدەستچوو» دەڵێت: لەئەنجامی بڕیاری سادانی ڕیفراندۆمەوە، کوردەکان خاکێکی زۆریان لەده‌ستچوو کە سێ ساڵ لەمەوبەر بەخوێن لەدەستی داعشیان دەرهێنا،جگەلەوەش پرۆسەی هاوبەشی پیشمەرگەو سوپای حکومەتی ناوەند لەدژی داعش،کەوتە مەترسی و وەک جاران ڕێکناخرێنەوە، بۆیە وەزیری دەرەوەی ئەڵمانیا مەترسی خۆی نیشانداوە لە ئاڵۆزی زیاتر.\nفرانکفۆرتە ڕۆندشاو دەڵێت: پێویستە نەهێڵدرێت بارودۆخەکە لەوە زیاتر تەشەنە بکاو ڕووداوەکان گەرمتر بن، دەبێت ڕێ لەهەڵگیرسانی شەڕێکی تر لە وڵاتی ڕافیدەین بگیرێت و حەیدەر عەبادی و مه‌سعود بارزانی، بەزمانی لۆژیک کێشەکان چارەسەر بکەن کە بەداخەوە لەوە ناچێت وابکەن.


مه‌سروور بارزانی و یاریده‌ده‌ری جێگری وه‌زیری ده‌ره‌وه‌ی ئه‌مریكا كێشه‌كانی نێوان هه‌ولێر و به‌غدا تاووتوێ ده‌كه‌ن 2018-02-27\nدووشه‌ممه 26/2/2018، مه‌سروور بارزانی، راوێژكاری ئه‌نجوومه‌نی ئاسایشی هه‌رێمی كوردستان، له‌گه‌ڵ جۆناسان كۆهین، یاریده‌ده‌ری جێگری وه‌زیری ده‌ره‌وه‌ی ئه‌مریكا كێشه‌كان نێوان هه‌ولێر و به‌غدا تاووتوێ ده‌كات و بڕیاره له‌گه‌ڵ ژماره‌یه‌ك کۆنگرێسمانی ئه‌مەریکاش كۆببێته‌وه.\nبه‌گوێره‌ی زانیارییه‌كانی كوردستان24، بڕیاره سبه‌ی له چوارچێوه‌ی سه‌ردانه‌كه‌یدا مه‌سروور بارزانی له‌گه‌ڵ ژماره‌یه‌ك كۆنگرێسمانی ئه‌مریكی له واشنتن كۆببێته‌وه.\nزیاتر له هه‌فته‌یه‌كه راوێژكاری ئه‌نجوومه‌نی ئاسایشی هه‌رێمی كوردستان له ئه‌مریكایه و تا ئێستا له‌گه‌ڵ ژماره‌یه‌ك به‌رپرسی باڵای ئیداره‌ی تره‌مپ كۆبووه‌ته‌وه، له‌وانه‌ش ژه‌نه‌ڕاڵ هێربێرت ماكماسته‌ر راوێژكاری ئاسایشی نه‌ته‌وه‌یی ئه‌مریكا.


هه‌ڵسوکه‌وتی سێکسیی گونجاو – عه‌تا مه‌لا که‌ریم – بریستڵ : Mallperrî Derunnasy\nسەرەتا / ســــــــــــێكس / هه‌ڵسوکه‌وتی سێکسیی گونجاو – عه‌تا مه‌لا که‌ریم – بریستڵ\nهه‌ڵسوکه‌وتی سێکسیی گونجاو – عه‌تا مه‌لا که‌ریم – بریستڵ\nعه‌تا مه‌لا که‌ریم – بریستڵ\nسێکس شتێکی غه‌ریزییه‌و له هه‌موو بونه‌وه‌رێکی زیندودا هه‌یه و به‌بێ ئه‌وه زۆربوون نابێت. ئاژه‌ڵ و مرۆڤ و جڕوجانه‌وه‌رو ڕووه‌ک پێویستییان به جووت بوون و پیتاندن واته سێکس هه‌یه بۆ ئه‌وه‌ی نه‌وه‌ی نوێ بخه‌نه‌وه. ئه‌مه‌ش پێویستی به فێربوون و فێرکردن نییه، پێویستی به ئینته‌رنێت و سه‌ته‌لایت نییه و به‌رلێگرتنیشی ده‌بێته هۆی ده‌رکه‌و‌تنی له‌شێوه‌ی هه‌ڵسوکه‌وت و کردارو گوفتار خه‌وو خه‌یاڵی دیکه‌دا. ئه‌وه‌ی جیاوازه هه‌ڵسوکه‌وتی سێکسییه له نێوان ڕووه‌ک و ئاژه‌ڵ و مرۆڤدا له‌لایه‌که‌وه له‌نێوان مرۆڤ له قۆناغه مێژوویه جیاوازه‌کاندا یان له‌نێوان شارستانی و کۆمه‌ڵگه جیاوازه‌کاندا له قۆناغێکی مێژوویی دیاری کراودا.\nمن لێره‌دا نامه‌وێت باس له کرداری سێکس بکه‌م، چۆن به‌تامه‌و چۆن ته‌ندروسته، ته‌کنییکه‌کانی له کۆمه‌ڵگا جیاوازه‌کاندا چین و چۆن باشترین چێژ له‌و کاره وه‌رده‌گیرێت. ئه‌وه‌ی له‌م بابه‌ته‌دا من باسی ده‌که‌م هه‌ڵسوکه‌وتی سێکسی گونجاوه بۆ مرۆڤی سه‌ده‌ی بیستو یه‌که‌م و هیوادارم بتوانم چه‌ند لایه‌نێکی ڕوون بکه‌مه‌وه یان هه‌ر نه‌بێت وه بیری که‌سانێکی شاره‌زاتری بهێنمه‌وه که ئێمه ئه‌مڕۆ چه‌نده پێویستییمان به ڕۆشنبیری سێکسی و هه‌ڵسوکه‌وتی سێکسی گونجاو هه‌یه. د. سرور وتارێکی نوسیوه به‌ناوی ” خۆ ڕزگارکردن له ده‌ستپه‌ڕ” و له گۆڤاری زانستی سه‌رده‌م و ماڵپه‌ڕی ده‌روونناسیدا بڵاوکراوه‌ته‌وه. خۆزگه له‌باتی ئه‌وه باسی خۆڕزگارکردنی بکردایه له ده‌یان خووی کۆمه‌ڵایه‌تی نابه‌جێ له‌کاتێکدا که ده‌ستپه‌ڕ ته‌نها جۆرێکی دیکه‌یه له سێکس و په‌تای کۆلێرا نییه تا خه‌ڵک خۆی لێ ڕزگار بکات. له‌زۆربه‌ی کاتدا له‌لایه‌نی ته‌ندروستییه‌وه بێمه‌ترسییه چ له‌لایه‌نی جه‌سته‌یی وه‌ک بڵابوونه‌وه‌ی نه‌خۆشییه زایه‌ندییه‌کان و چ له‌لایه‌نی کۆمه‌ڵایه‌تی و یاساییه‌وه که ته‌نها په‌یوه‌ندی به‌و که‌سه‌وه هه‌یه و به‌س. ته‌نها کێشه‌یه‌ک که هه‌یبێت پێده‌چێت خۆ ماندووکردنی زۆری هه‌ندێک گه‌نج بێت که له‌وکاته‌دا ده‌کرێت بڵێین که‌مکردنه‌وه یان کۆنترۆڵ کردنی ئه‌و کاره. بۆ مه‌سه‌له‌ی فێربوونیشی ئه‌وه به‌ر له مرۆڤ زۆربه‌ی ئاژه‌ڵه‌کان زانیویانه‌و پیاده‌ی ده‌که‌ن و ئه‌و کاره له ئاژه‌ڵدا به ده‌ستمیز ناسراوه. له‌کاتێکدا که ئه‌و ئاژه‌ڵانه نه ده‌چنه سه‌ر ئینته‌رنێت و نه سه‌یری سه‌ته‌لایت ده‌که‌ن.\nزۆرکه‌س به هه‌ڵه له هه‌ڵسوکه‌وتی سێکسی خه‌ڵکی خۆرئاوا تێده‌گه‌ن. به‌داخه‌وه ئه‌وه‌ش په‌یوه‌ندی به دوورو نزیکی جۆگرافییه‌وه نییه به‌ڵکو په‌یوه‌ندی به دوورو نزیکی ڕۆشنبیری و کولتوورییه‌وه هه‌یه. چه‌نده‌ها که‌س له‌وانه‌ی که چه‌نده‌ها ساڵه له خۆرئاوا، واته ئه‌ورپاو ئه‌مریکا ده‌ژین به‌ڵام هه‌ر که کچه‌که‌یان ده‌گاته ته‌مه‌نی هه‌رزه‌کاری هه‌موو له‌شیان دێته خوروو ده‌که‌ونه ته‌نگه‌ژه‌ی “به‌خوا تا زووه بگه‌ڕێینه‌وه بۆ لای خۆمان باشتره!”. من به‌رله‌وه‌ی ئه‌وروپا ببینم بۆچونێکم هه‌بوو وه ده‌مووت: من پێموایه ئه‌وه‌ی له بن گوڵه به‌ڕۆژه‌کانی شاره‌زوورو داربه‌ڕوه‌کانی قه‌راخ و باخه ڕه‌زه‌کانی شارباژێڕ و پشده‌رو ناو باخه کودییه‌کانی ده‌شتی هه‌ولێر ده‌کرێت هه‌ر وه‌کو ئه‌وه وایه که له پاریس و له‌نده‌ن و نیوۆرک و ستۆکهۆڵم ده‌کرێت؛ به‌ڵام ئه‌وه‌ی جیاوازه په‌یوه‌ندی به ئاشکرایی و نائاشکرایی و جیاوازی بۆچوونی خه‌ڵکه له کولتووره جیاوازه‌کاندا بۆ هه‌ڵسوکه‌وته‌کان. به شادومانییه‌وه ئێستاش دوای حه‌وت ساڵ له بریتانیا هه‌ر هه‌مان بۆچوونم هه‌یه.\nبه‌م جۆره ئه‌وه‌ی جیاوازه تێگه‌یشتنی مرۆڤه بۆ په‌سه‌ندی و نا په‌سه‌ندی ڕه‌فتاره‌کان. دیاره خه‌ڵکانێکی زۆر چه‌پڵه‌ی ئافه‌رین بۆ هه‌ڵوێستی پیاوانه‌ی ئه‌و کابرا مه‌غریبییه لێ ده‌ده‌ن له‌کاتێکدا که چه‌نده‌های دیکه وه‌ک زۆردارو نه‌زان و لاژگ و بێڕه‌وشت سه‌یری ده‌که‌ن. دیاره کچه‌که‌ی ئه‌و له مه‌غریب به‌بێ ئاره‌زووی خۆی ماره کراوه له که‌سێک. هه‌ر له یه‌که‌م شه‌وه‌وه کابرا ده‌ستی کردووه به ڕه‌یپ کردنی و ئه‌مه به‌رده‌وام ده‌بێت تا ئه‌و کاته‌ی که کابرا چیدیکه توانای سێکسی نامێنێت. پێده‌چێت وه‌ک کاردانه‌وه‌یه‌ک ئه‌و کچه چه‌نده‌ها په‌یوه‌ندی نهێنی دیکه دروست بکات و به‌پێچه‌وانه‌ی ئاین و کولتوور و کۆمه‌ڵگاوه کاری سێکسی نهێنی ئه‌نجام بدات و هتد… باوکیشی له به‌لجیکا ئه‌وه ئاره‌زووی خۆیه‌تی چۆن هه‌ڵسوکه‌وت ده‌کات.\nلێره‌دا ئه‌وه‌مان بۆ ده‌رده‌که‌وێت که جیاوازی نێوان ڕوبه‌ڕوبونه‌وه‌ی ڕاستییه‌کان و خۆ شاردنه‌وه‌و درۆو دووڕووی چییه. پێوه‌ره ڕه‌وشتییه‌کان (ئه‌خلاقییه‌کان) چین و چۆن بڕیاریان له‌سه‌ر ده‌ده‌ین. دیاره شرۆڤه‌کردنی ڕه‌وشت به‌گوێره‌ی کۆمه‌ڵگاو، ئاین و شارستانی وهه‌مان کۆمه‌ڵگا له قۆناغی مێژوویی جیاوازو ئاستی ڕۆشنبیری خه‌ڵک ده‌گۆڕێت. ئه‌وه‌ی له‌لای که‌سێک بێڕه‌وشته له‌لای که‌سکی دیکه پاڵه‌وانێکی نمونه‌ییه. کاتێک چوومه کرماشان بینیم له‌سه‌ر دیواره‌کان به هێڵی گه‌وره نوسرابوو ”بێ له‌چک بێ ئابڕووه” به‌ڵێ به پێوه‌ری ئه‌و که‌سه ئه‌وه‌ی له‌چکێکی کرد به‌سه‌رییه‌وه ئیتر له هه‌موو شتێکی خراپ به‌دووره. دیاره له‌به‌رانبه‌ریشدا که‌سانێکی دیکه هه‌ن که هه‌ر ئه‌وانه به خراپ ده‌زانن. لێره‌دا کێشه‌ی گه‌نم گه‌نم و دژایه‌تی به‌رانبه‌ر دێته ئاراوه که به‌ره‌و بابه‌تێکی دیکه‌مان ده‌بات و من حه‌زم به‌و گه‌نم گه‌نمه نییه. ئه‌وه‌ی په‌یوه‌ندی به‌م باسه‌وه هه‌یه ئه‌وه‌یه که له سه‌ده‌ی بیستویه‌که‌مدا ده‌بێت به پێوه‌ره‌کاندا بچینه‌وه. دیاره دژایه‌تی و قبوڵنه‌کردنی شتی نوێ و نامۆ به‌شێکه له سروشتی مرۆڤ و من ئه‌و کێشه‌یه له هه‌موو شارستانی و کۆ‌مه‌ڵگاکاندا به‌دی ده‌که‌م. ئه‌م مه‌سه‌له‌یه په‌یوه‌ندی به کولتوورو داب و نه‌ریته‌وه هه‌یه نه‌ک خراپی خودی شته‌کان. بۆ نمونه، ساڵانی زوو له کۆمه‌ڵگای کورده‌واریدا شه‌وکوت و دزی و تاڵانی نه‌ک هه‌ر عه‌یب نه‌بوو به‌ڵکو به‌شێک بوو له ده‌رخستنی ئازایی و قاره‌مانی. ئه‌وان پێوه‌ری ڕه‌وشتیی خۆیان هه‌بوو، وه‌ک یه‌شار که‌مالی نووسه‌ر باسی ده‌کات، پێیان لۆمه بوو گوندێک تاڵان بکه‌ن که چۆڵه! ئه‌وه ده‌بوو به حیزه فرسه‌ت. به‌ڵام ئه‌گه‌ر له‌و سه‌رده‌مه‌دا بیان ووتایه که‌سێک هه‌یه عه‌ره‌ق ده‌خواته‌وه ئاماده‌بوون به هه‌موو خه‌ڵکی گونده‌که به‌رده‌بارانی بکه‌ن، له‌کاتێکدا که ئه‌و ته‌نها زیانی بۆ خۆی هه‌بووه. هه‌مان به‌سه‌رهات به‌سه‌ر ته‌نووره، ته‌نووره‌ی کورت، سترێچ، پانتۆڵی ته‌سک، چوونه خوێندنگه و زانکۆو فه‌رمانگه و کارگه و کارخانه هتد… دا هاتووه له قۆناغه مێژوویه جیاوازه‌کاندا .\nپاشکۆ: ئه‌م بابه‌ته ته‌نها بۆ مه‌به‌ستی زانیاری گشتی نوسراوه‌و به‌داخه‌وه ماوه‌ی ئه‌وه‌م نه‌بووه که به‌ووردی توێژینه‌وه‌ی له‌سه‌ر بکه‌م و به‌دوای ئامار و لێکۆڵینه‌وه‌و سه‌رچاوه‌دا بگه‌ڕێم. زانیارییه‌کان ته‌نها په‌یوه‌ندییان هه‌یه به ژیانی ڕۆژانه‌ی خه‌ڵکه‌وه له‌و ده‌وروبه‌رانه‌دا که ئێمه تێیاندا ژیاوین و له‌وانه‌شدا که تێیاندا ده‌ژین. تشرینی دووه‌م 1, 2011 یەک سەرنج سەرنجەکان\nیەک وەڵام بۆ “هه‌ڵسوکه‌وتی سێکسیی گونجاو – عه‌تا مه‌لا که‌ریم – بریستڵ”\nRebeen Rafat فەرمووی:\tتشرینی دووه‌م 1, 2011 له 7:32 pm\tدەست خۆش کاک عەتا…بابەتێکی جوان بوو…سەرکەوتوو بیت.


Иешуа 1 CARST - یەشوع 1 KSS\n1ئەوە بوو پاش مردنی موسای بەندەی یەزدان، یەزدان بە یەشوعی کوڕی نونی خزمەتکاری موسای فەرموو: 2«موسای بەندەم مرد، ئێستا هەستە، خۆت و هەموو ئەم گەلە لە ڕووباری ئوردونەوە بپەڕنەوە بۆ ئەو خاکەی پێیان دەدەم، واتە بە نەوەی ئیسرائیل. 3هەر شوێنێک پێی لێ بنێن، بە ئێوەی دەدەم، هەروەک بە موسام فەرموو، 4لە چۆڵەوانییەوە و لەم لوبنانەوە هەتا ڕووباری گەورە، ڕووباری فورات، هەموو خاکی حیتییەکان و هەتا دەریای سپی ناوەڕاست1:4 دەریای سپی ناوەڕاست: عیبری دەریای مەزن. بەرەو ڕۆژئاوا دەبێت بە سنوورتان. 5لە هەموو ڕۆژانی ژیانت کەس بەرەو ڕووت ناوەستێت. هەروەک لەگەڵ موسادا بووم، لەگەڵ تۆش دەبم و فەرامۆشت ناکەم و بەجێت ناهێڵم.\n6«بەهێزبە و ئازابە، چونکە ئەو خاکە بۆ ئەم گەلە دەکەیت بە میرات کە سوێندم بۆ باوباپیرانیان خواردووە کە پێیانی بدەم. 7تەنها بەهێزبە و زۆر ئازابە، بۆ ئەوەی هۆشیار بیت بۆ کارکردن بەپێی هەموو ئەو فێرکردنەی کە موسای بەندەم فەرمانی پێ کردوویت. نە بەلای ڕاست و نە بەلای چەپ لێی لامەدە، بۆ ئەوەی بۆ هەرکوێیەک بچیت سەرکەوتوو بیت. 8پەڕتووکی ئەم فێرکردنە لە دەمت جیا نەبێتەوە، بەڵکو بە شەو و بە ڕۆژ لێی وردبەرەوە، بۆ ئەوەی وریابیت بۆ کارکردن بەپێی هەموو ئەو شتانەی تێیدا نووسراوە، ئەو کاتە ژیانت ڕاستەڕێ دەبێت و سەردەکەویت. 9ئایا من فەرمانم بە تۆ نەکرد؟ جا بەهێزبە و ئازابە، مەتۆقە و ورە بەرمەدە، چونکە یەزدانی پەروەردگارت لەگەڵتە بۆ هەرکوێ بچیت.»\n12پاشان یەشوع بە ڕەئوبێنی و گادییەکان و نیوەی هۆزی مەنەشەی1:12 هۆزی مەنەشە دابەش ببوون بۆ سەر دوو بەش، هەریەکەیان کەوتبووە لایەکی ڕووباری ئوردون. گوت: 13«ئەو وشەیەی موسای بەندەی یەزدان فەرمانی پێ کردن، بەبیری خۆتانی بهێننەوە، کە پێی ڕاگەیاندن یەزدانی پەروەردگارتان، ئێوەی حەساندەوە و ئەم خاکەی پێدان. 14ژن و منداڵ و ئاژەڵی ماڵیتان لەم خاکەدا دەمێننەوە کە موسا پێیدان، لەم بەری ڕووباری ئوردون بەلای ڕۆژهەڵات، بەڵام هەموو جەنگاوەرە قارەمانەکان بە چەکەوە لەپێش براکانتانەوە دەپەڕنەوە. یارمەتی براکانتان دەدەن 15هەتا یەزدان وەک ئێوە براکانتان دەحەسێنێتەوە و ئەوانیش دەست بەسەر ئەو خاکەدا دەگرن کە یەزدانی پەروەردگارتان دەیانداتێ. دوای ئەوە دەگەڕێنەوە بۆ خاکەکەی میراتیتان و داگیری دەکەن، ئەوەی موسای بەندەی یەزدان لە بەری ڕۆژهەڵاتی ڕووباری ئوردون بەرەو خۆر هەڵاتن پێیدان.»


سیدنی – گیانداری کوالاو درەختی دەگمەنی "نایتکاپ" ، جۆرێکی بەناوبانگە بەپێی پلانی"نەمانی سفر" کە بە پلانێکی مێژویی دادەنرێت و ولایەتی نیو ساوس ویڵز لە ئوسترالیا پەیڕوی دەکات دەبێت ئەم درەخت و گیاندارانە پارێزگاریان لێبکرێت.\nحکومەتی نیوساس ویڵز ڕۆژی 3 شەممەی ڕابردوو ستراتیجیەتی پارێزگاری دەستنیشانکرد بۆ مانەوەی ڕوەک و گایندارانی مەترسی نەمانیان لەسەرە لە تۆڕی باخچەی فراوانی نیشتمانی، بۆ چارەسەری وەک وەزیری ژینگە مات کین ووتی "خراپترین ڕێژەی لەدەستدانی شیردەرەکانە لە جیهاندا".\nبۆ زیاتر لە 90 جۆری مەترسی نەمان و نەخۆشی و سووتانی دارستانەکان و گۆڕانکاری کەشیان لەسەرە پارێزگاریی یاسایی گەورەتر دەبەخشێت. هەندێک هەنگاوی پارێزگاریی نوێ بۆ باڵندەکان و بۆق و خشۆکەکان و درەخت و ڕوەکە دەگمەنەکان دانراوە لەوانە سنەوبەری کوورتی چیاکان.\nسنەوبەری کورت لە جۆری Wollemi (وەڵەمی) بەهۆی مێژووی بوونی کۆنیەوە ناسراوە بە "سنەوبەری دایناسۆرەکان"، لەساڵی ڕابردوودا ڕاگەێندرا وەک یەکەم درەخت لە ساوس ویڵز گەرنگی لەنێوان نەوەکاندا هەیە دوای سووتانی دارستانەکان لە هاوینی ڕەشی ساڵی 2019 و 2020 کە تاڕادەیەک لەو جێگایانەی هەبوون لەناوچوون.\nهەروەها تۆڕێک دەبێت لەو ناوچە و جێگایانە گیاندارە دڕندەکانی تێدانابێت، دەسەڵاتی بەرێوبەرایەتیەکە توانای پارێزگای لە ڕوەک و گیانداران و پلانی کاردانەوە بەرامبەر بەکەوتنەوەی ئاگر دەبێت . سەبارەت بەهەندێک جۆرە دەبێت هەنگاوی فراونتر بنرێت، هەندێک گیاندار ژمارەیان زۆر کەمبۆتەوە.\nکۆمەڵەکانی ژینگە بە فراوانی پێشوازیان لەپلانی "نەمانی سفر" کرد.\nراشیڵ لۆری گەورە بەرپرسی پارێزگاری لە بەشی ئوسترالیا لە ڕێکخراوی پارێزگاری نێودەوڵەتی دەڵێت سنوقی جیهانی ژیانی کێوی پلانێکی گەش بینە.\nهەروەها دەڵێت "ئەوەی هاندەرە ئامانجی (نامانی سفرە)، هەمان ئامانجی سەرەتایی‌یە پێویستمان پێیەتی و هێڵێک دەکێشێت و دەڵێت چیدی لەناوچوونی گیاندارانامان ناوێت. لەئیستادا هیوزخوازم ئەوە ببینم لەسەر ئاستی وڵات ئەنجام بدرێت، نەک تەنها لەناوچەکانی پارێزگاریان لەسەرە و تەنها لەناوچەی ساوس ویڵز، بەڵام بەگشتی هەنگاوێکە بۆ بەڕوپێشچوون".\nئەم کیشەیە تەنها لە ئوسترالیا نیە، بەرپرسانی ساوس ویڵز ئاگاهیاندا لە دەیان ساڵی داهاتوودا یەک ملێۆن جۆر لەسەر ئاستی جیهان ڕوبوڕوی مەترسی نەمان دەبنەوە.\nلەهەموو ئوسترالیا لەڕۆژی 7ئ مانگی 9دا ئاهەنگی ڕۆژی نیشتمانی جۆرەکانی مەترسی نەمانیان لەسەرە بەڕێوەدەچێت، بۆ بەرزکردنەوەی زیاتری ئاستی زانیاری و تێگەیشتن و ئاگاهی دەرباری ڕووەک و گیاندارانی مەترسی مردن و نەمانیان لەسەرە.\nبەبەردبووی مارمێلکەی باڵدار بەر لە 160ملێۆن ساڵ لە چیلی ژیاوە دەدۆزرێتەوە\nسانتیاگۆ ، چیلی – زاناکانی چیلی ڕایانگەیاند یەکەم جارە لە نیوەی باشوری زەوی بەبەردبووی مارمێلکەی باڵدار بدۆرزێتەوە لەسەر دەمی جۆراسیدا ژیاوە و بە تیرۆسۆر ناسراوە.\nلە ساڵی 2009دا بە بەردبووی دایناسۆرەکانی بەر لە 160 ملێۆن ساڵ ژیاون لە بیابانی ئاتاکام دۆزرانەوە.\nلەئیستادا زاناکان دڵنیابوون کە خشۆکێکی باڵداربوە و بۆ یەکەم کەڕەتە بەبەردبووی ئەم گیاندارەی بەر لەمێژوو لە گوندەوانا دەدۆزرێتەوە.\nگوندەوانا نیمچە کیشوەرە دەگەڕێتەوە بۆ بەر لەمێژوو دواتر بوە بە ووشکایی نیوەی باشوری زەوی لێ دروست بوە.\nتوێژەرەوە جاناسان ئالارکۆن لە زانکۆی چیلی دەڵێت "درێژی بەڵەکانی دەگاتە 2 مەتر و کلکی درێژ و دەمێکی باریکی هەبوە.\nووتیشی "دەردەکەوێت بوونی ئەم جۆرە لە کروپی خشۆکەکاندا فراوانتربوە وەک لەوەی بێشتر زانراوە"\nلە توێژینەوەکەی لە گۆڤاری زانستی ئاکتا پالێۆنتۆلۆجیکا پۆلۆنیکا بڵاوکراوەتەوە زاناکان دەڵین ئەم دۆزینەوەیە کۆنترین تیرۆسۆرە تائیستا زانیاریمان لەسەری بەدەستهینابێت و لە چیلی بدۆزرێتەوە".\nبەرەوپیشچوون لە دروستکردنی مەگناتیکدا خەونی وزەی ناوکی خاوێن دێنێتە دی\nسانت پاوڵ لیس دۆرانس – تیمەکانی کارکردن بۆ بە دەستهێنانی وزەی خاوێن بۆ کەمکردنەوەی کاریگەریەکانی پیسبوونی ژینگەو گۆڕانکاری لەکەشدا گەشتوونەتە هەنگاوەکانی کۆتایی و هەریەکەو مەگناتێکیان دروستکردوە.\nزاناکان ڕۆژی 5 شەممە لە بنکەی تاقیگەی گەرمای ناوەکی نێودەڵەتی ناسراو بە ITER لە باشوری فەرەنسا بەشی یەکەمی مەگناتیکە گەورەکەیان پێگەشتوە، هێندە بەهێزە کۆمپانیاکەی دروستی کردوە دەڵێت دتوانرێت فڕۆکەهەڵگری دەریای پێ بەرزبکرێتەوە.\nگەر هەموو پارچەکانی پێکەوە ببەسترێت بەرزی مگناتیکەکە 20 مەترە و تیرەی 4 مەتر دەبێت. ئەم تاقیکردنەوەیە ئومێدی یەکلاکەرەوەیە بۆ هەوڵەکانی 35 وڵات دەیدەن لەئاستی ئاوێتەبوونی ناوکیدا.\nزاناکانی پەیمانگای ماساشۆسیتس و کۆمپانیایەکی تایبەت بەجیا هەفتەی رابردوو ڕایانگەیاند ئەوان توانیویانە لەتاقیکردنەوەی بەهێزترین مەگناتیک پلەی گەرمای زۆر دروستدەکات سەرکەوتووبن، ئەمەش ڕێگا دەدات بەتیمەکەی ITER لەپێشبڕکێدابن بۆ دروستکردنی خۆر لەسەر زەوی و هەنگاوی گەورە بنێن.\nبەپێچەوانەی ناوکیەکانی لەئیستادا هەیە و پاشماوەی تیشکدار بەرهەم دێنێت و لەهەندێک کاتدا ڕووداوی توانەوە و گرفتی لێدەکەوێتەوە، لایەنگەرانی یەکگرتنی ناوەکی دەڵین وزەیەکی خاوێنی بەردەوام و پێسنوور بەرهەم دێنێت. ئەگەر زاناکان بتوانن ڕێگای سوودلێوەرگرتنی بدۆزنەوە، ئەم کێشەیەش نزیکەی سەدەیەک لەمەوبەر چارەسەر کراوە.\nلەبری دابەشکردنی ئەتۆمەکان – یەکگرتنی ناوەکی کارێکە بەسروشتی لەئەستێرەکاندا ڕوودەدات بە یەکگرتنی 2 ئەتۆمی هایدرۆجین پێکەوە و بەرهەم هێنانی ئەتۆمی هیلێۆم و وزەیەکی زۆر گەورە. بۆ بەدەستهینانی یەکگرتنی ناوەکی پێویست بە گەرماو فشارێکی گەورە هەیە وێنای ناکرێت، ڕێگایەک هەیە بۆ بەدەستهێنانی ئەو گۆڕینی هیدرۆجینە بۆ گازی بارگاوی بەئەلیکترۆن، یاخود پلازما و دواتر لەژورێکی بێ‌هەوادا وەک شێوەی کێکی بازنەیی کۆنترۆڵ دەکرێت.\nئەمە بەیارمەتی ماگناتیکی زۆر بەهێز دەکرێت. کۆمپانیای General Atomics توانیویەتی ئەمە بەدەست بێنێت و لەم هاوینەدا لە ساندیاگۆوە بۆ فەرەنسا باریکات.\nزاناکان دەڵێن پرۆژەی ITER بە ڕێژەی 75٪ تەواو بوە و ئامانجی دەستپێکردنی کاری ئاوێتەبوونی ناوەکیە بەهاتنی ساڵی 2026.\nلەئیستادا ئامانج بەرهەم هێنانی 10 ئەوەندەی وزەیە بە هاتنی ساڵی 2035 ئەمەش پێویستە بۆ گەرمکردنی پلازماکە و دواتر سەلماندنی ئەو تەکنەلۆجیای ئاوێتەبوونە ئەگەری بەکارهێنانی هەیە.\nلەنیوان ئەوانەی بەهیوان بەم داهێنانە خەلات وەرگرن، تیمی ماساشۆسیتس کە دەڵێت توانیویەتی بە مەگناتیکێکی 40 ئەوەندە بچووکتر وزەی هێڵی مەگناتیکی دوو ئەوەندەی مەگناتیکەکەی ITER بەرهەم بێنێت.\nزاناکانی پەیمانگای تەکنەلۆجیا و سیستەمی کۆمەنوێڵس فیوجن لە ماساشۆسیتس دەڵێن ئامێرەکەیان ئامادەیە بۆ بەکارهێنانی ڕۆژانە لە سەرەتای سیەکانی ئەم سەدەیەدا.\nماریا زوبەر جێگری سەرۆکی پەیمانگای ماساشۆسیتس کەسایەتیەکی بەناوبانگی بواری فیزیایە دەڵێت "ئەم داهێنانە دروستکراوە بۆ بارزگانی، نەک تەنها بۆ تاقیکردنەوەی زانستی".\nلەم پرۆژەیەدا وڵاتەیەکگرتوەکانی ئەمریکا و ڕوسیا و چین و ژاپۆن و هیندستان و کۆریای باشور و بەشێکی زۆر لە ئەوروپا بەشدارن بە هاوبەشی 20 ملیار دۆلار و لە بەرهەمی کۆتایی بەسوود دەبن.\nبەرنامەی زانست و تەکنەلۆجیا 13-09-2021


ئۆڵیمپیا لیوبلیانا - Soccer - Yariga - Results, fixtures, tables and statistics\n30/03/19 دۆمزەیل 1 - 3 ئۆڵیمپیا بینینی ڕووداوەکان زانیاری زیاتر لەسەر ئەم یارییە\n04/04/19 ئالومینیج 1 - 2 ئۆڵیمپیا بینینی ڕووداوەکان زانیاری زیاتر لەسەر ئەم یارییە\n11/04/19 Mura 0 - 0 ئۆڵیمپیا زانیاری زیاتر لەسەر ئەم یارییە\n14/04/19 ئۆڵیمپیا 2 - 0 ئالومینیج بینینی ڕووداوەکان زانیاری زیاتر لەسەر ئەم یارییە\n19/04/19 ئۆڵیمپیا 16 : 00 گۆریسا زانیاری زیاتر لەسەر ئەم یارییە\n23/04/19 ئۆڵیمپیا 20 : 00 ئالومینیج زانیاری زیاتر لەسەر ئەم یارییە\n06/05/19 ئۆڵیمپیا 17 : 55 تریگلاڤ زانیاری زیاتر لەسەر ئەم یارییە\nM. Orbanić 18 years old 0 0\nN. Vidmar 30 years old 9 0\nJ. Andrejašič 23 years old 5 0\nF. Bagnack 23 years old 16 1\nE. Boakye 19 years old 13 0\nM. Burin 18 years old 2 0\nM. Gajić 27 years old 4 0\nB. Gasser 24 years old 0 0\nV. Maksimenko 28 years old 22 1\nM. Mujčić 24 years old 3 0\nD. Štiglec 28 years old 18 1\nG. Brkić 27 years old 11 3\nE. Çekiçi 22 years old 2 0\nM. Črnic 26 years old 19 3\nN. Kapun 25 years old 7 1\nO. Kregar 18 years old 4 0\nR. Kronaveter 32 years old 19 12\nM. Paljk 21 years old 0 0\nم. پوتینجانین 31 years old 19 2\nS. Savić 25 years old 26 7\nA. Suljić 27 years old 25 4\nT. Tomić 28 years old 26 1\nV. Valenčič 20 years old 4 0\nA. Jakupovič 18 years old 1 0\nM. Jurčevič 23 years old 12 2\nH. Kadrić 19 years old 3 0\nR. Kidrič 23 years old 7 2\nA. Lukanović 21 years old 2 0\nJucie Lupeta 26 years old 17 4\nS. Hadžić 50 years old\n1. SNL سلۆڤێنیا 6\nCup سلۆڤێنیا 5


هواوەی خزمەتگوزاری نەخشەیی کۆمپانیای TomTom بەکاردەهێنێت لە جیاتی Google Maps – کەی ئای تی ئێن\n600 هه‌زارجار؛ هه‌وڵی هاككردی فه‌یسبووك ده‌درێت\nهەواڵ 20, كانونی دووه‌م 2020\nهواوەی خزمەتگوزاری نەخشەیی کۆمپانیای TomTom بەکاردەهێنێت لە جیاتی Google Maps\nبە پێی پێگەی Reuters بێت، کۆمپانیای هواوەی چینی ڕێککەوتنێکی لەگەڵ کۆمپانیایەکی ئەڵمانیدا بە ناوی TomTom ئەنجامدا بە مەبەستی بەکارهێنانی خزمەتگوزاری نەخشەیی کۆمپانیا ئەڵمانییەکە بۆ مۆبایلەکانی.\nلەمەودوا، وا پێناچێت کۆمپانیای هواوەی بەردەوام ببێت لە بەکارهێنانی خزمەتگوزاری نەخشەیی Google Maps و دەتوانێت دەست بکات بە بەکارهێنانی خزمەتگوزاری نەخشەیی کۆمپانیای TomTom بۆ ئەپەکانی. وتەبێژێکی کۆمپانیای TomTom بە پێگەی Reuters ـی ڕاگەیاندووە کە ئەم ڕێکەوتنە ماوەیەکی زۆر لەمەوبەر ئەنجام دراوە، بەڵام هەفتەی ڕابردوو ئاشکرا کراوە.\nلە سەرەتای درووستکردنی ئەپی نەخشەیی Apple Maps لە لایەن ئەپڵەوە، کۆمپانیای TomTom دابینکەری زانیارییە نەخشییەکانی ئەپەکەی ئەپڵ بوو، دەنگۆ هەیە کە گوایە هێشتا ئەپڵ بەردەوامە لە بەکارهێنانی زانیارییە نەخشەییەکانی کۆمپانیا ئەڵمانییەکە بۆ ئەپی نەخشەیی Apple Maps.\nلە ماوەی ڕابردوودا، ڕاپۆرتەکان دەیانگوت کە هواوەی کار لەسەر خزمەتگوزارییەکی نەخشەیی تایبەت بە خۆی دەکات بە ناوی Map Kit ـەوە کە زانیارییە نەخشەییەکانی لە کۆمپانیای Yandex ـەوە وردەگرت. بە ئەنجامدانی ئەم ڕێککەوتنە، هواوەی هەنگاوێک دوورکەوتەوە لە درووستکردنی ئەم خزمەتگوزارییە.\nوەکو هەموو مۆبایلە کارکردووەکانی دیکە بە Android، مۆبایلەکانی هواوەیش خاوەن ئەپی نەخشەیی Google Maps بوون. بەڵام سزاکەی حکومەتەکەی ترەمپ بۆ سەر کۆمپانیای هواوەی بە پاساوی سیخوڕیکردن بەسەر ڕاژەکانی ئەمریکاوە، بووە هۆی ئەوەی کە چیدیکە نەتوانێت مۆڵەتی بەکارهێنانی ئەپە سەرەکییەکانی گووگڵ بۆ مۆبایلەکەی وەربگرێت، لەوانە Google Maps ـیشی تێدا بوو.\nکۆمپانیای هواوەی بەردەوامە لە بەکارهێنانی سیستەمی کارپێکەری Android بۆ مۆبایلە نوێیەکانی، بەڵام ڕوون نییە کە لەمە بەردەوام دەبێت یان نا. لە ئێستادا کۆمپانیا چینییەکە کار لەسەر درووستکردنی سیستەمی کارپێکەری تایبەت بە خۆی دەکات بە ناوی HarmonyOS. ئەم ڕێککەوتنەی لەگەڵ کۆمپانیای TomTom ـدا، پشتبەستنی کۆمپانیا چینییەکەی بە گووگڵ کەمتر کردەوە.\nتاگەکان ئەندرۆید Google Maps HarmonyOS Huawei TomTom سزاکانی هواوەی گووگڵ نەخشە هەواڵ هواوەی


“درێژكردنەوەی تەمەنی پەرلەمانی عێراق نادەستوورییە” – تۆڕی میدیایی خەڵک\n2018/06/23 - 10:31 AM\nئەندامێكی ئەنجومەنی نوێنەرانی عێراق رایدەگەیەنێت، هەژماركردنەوەی دەنگەكانی هەڵبژاردن پێویستی بە 10 هەزار كارمەند و 40 ملیار دینار هەیە.\nدوای بڕیارەكەی دادگای فیدڕاڵی عێراق، پەرلەمان دەیەوێ بۆ دروستنەبوونی بۆشایی یاسایی تەمەنی خۆی درێژ بكاتەوەو ئەندامێكی ئەنجومەنەكەش دەڵێت نادەستوورییە.\nمحەمەد عوسمان ئەندامی ئەنجومەنی نوێنەرانی عێراق بە (خەڵك)ی راگەیاند، بەپێی بڕیاریكی دادگای فیدڕاڵی كە لە ساڵی 2010 دەرچووە، درێژكردنەوەی پەرلەمان نەك یاسایی نییە، بەڵكو نادەستووریشە.\nوتیشی، فەراغێكی یاسایی لە عێراق دروست دەبێت، بەڵام عێراق بە قۆناغێكی هەستیاردا تێپەڕدەبێت‌و ئەو قۆناغەش بەهۆی ئەوەوە دروست بووە كە دادگای فیدڕاڵی ئەنجامەكانی هەڵبژاردنی لەكاتی خۆیدا پەسەند نەكردووەو پەرلەمانی عێراقیش ناتوانێ لە 30-6 بەردەوام بێت.\nئاشكراشیكرد، ئەو بۆشاییەی دروست بووەو دەیانەوێ چارەسەری بۆ بدۆزنەوە، بە چارەسەری تەوافوقی ناوی دەهێنم نەك دەستووری.\nئاماژەی بۆ ئەوەش كرد، دوێنی پەرلەمانی عێراق كۆبونەوەی كردووەو رێژەی یاسایشی تەواو نەكردووە، بەڵام لە كۆبونەوەكە بڕیاری ئەوەیان داوە كە درێژكردنەوەی تەمەنی پەرلەمان هێندەی درێژكردنەوەی دەسەڵاتی جێبەجێكردن‌و دادوەری بێت، تا ئەوكاتەی پێویستیان بە پەرلەمان هەیە، چونكە دادگای فیدڕاڵی پێویستی بە كاتە بۆ ئەوەی ئەو تانانەی لە هەڵبژاردنەكان دراوە یەكلایی بكاتەوەو ئەمەش پێویستی بە ژماردنەوە هەیە.\nرونیشیكردەوە، ژماردنەوەی دەنگەكان پێویستی بە 10 هەزار كارمەندو 40 ملیار دینار هەیەو ئەمەش پێش 30-6 تەواو نابێت، كەواتە دەسەڵاتەكان دەكەونە بۆشاییەكی دەستورییەوە، بۆیە بیریان لەوە كردوەتەوە كە دەسەڵاتەكان درێژ بكەنەوە.\nپەرلەمانی عێراقدادگای فێدراَلیسەرەتاعیراقهەلبژاردنی پەرلەمانی عێراق


په‌یامنێرمان:به‌هۆى بارانى به‌خوڕه‌وه به‌ربه‌ستى خۆڵاوى ده‌وروبه‌رى ده‌ریاى نه‌جه‌ف شكێنراوه\nالجمعة 17 كانون ثاني 2020 - 22:31\nبه‌هۆى باى توند وبارانى به‌خوڕه‌وه به‌ربه‌ستى خۆڵاوى ده‌وروبه‌رى ده‌ریاى نه‌جه‌ف شكێنراوه ،وتیمه‌كانى به‌رگرى شارستانى له‌ئاماده‌باشیدان بۆ رزگاكردنى ئه‌و خێزانانه‌ى نزیكن له‌ده‌ریاكه‌وه.\nپه‌یامنێرى ئاژانسى هه‌واڵى عێراقیه(اه‌ع)ڕایگه‌یاند"ئاستى ئاوى ناوچه‌ى ده‌ریاى نه‌جه‌ف له‌نزیك كارگه‌ى خشته‌كان به‌رزبۆته‌وه به‌هۆى باران وباى توندى ناوچه‌كه،وله‌ئه‌نجامدا به‌ربه‌ستى خۆڵاوى شكاندووه.\nوتیشى جوڵه‌ى ئاوه‌كان به‌ئاراسته‌ى ژماره‌یه‌ك یه‌كه‌ى نیشته‌جێبوون به‌رێكه‌وتووه كه‌نزیك كارگه‌ى خشته‌كانن،ئاماژه‌یشى دا تیمه‌كانى به‌رگرى شارستانى له‌ئاماده‌باشیدان بۆ رزگاركردنى ئه‌و خێزانانه‌ى نیشته‌جێی ناوچه‌كه‌ن بۆ دوور كه‌وتنه‌وه له هه‌ر حاڵه‌تێكى نه‌خوازراوه‌وه.\nئاماژه‌یشى دا هاوڵاتیان بانگه‌وازى به‌هاناچوونه‌وه‌یان ئاڕاسته‌ى فه‌رمانگه‌ى سه‌رچاوه ئاوییه‌كان وشاره‌وانى پارێزگاكه كردووه له‌پێناو دابینكردنى كه‌ره‌سه تایبه‌ته‌كان بۆ نۆژه‌نكردنه‌وه‌ى ئه‌و وێرانكارییه‌ى له‌به‌ربه‌سته خۆلاوییه‌كه دروستبووه.


کتێبێکی ئینسایکلۆپیدیایی بە فەرەنسی، دەربارەی پەیوەندی نێوان جوولەکە و موسوڵمان – سه‌رده‌م\nوەرگیڕانی لە عەرەبییەوە: هەورامان وریا قانع\nسەد توێژەر بەشدارییان لە نووسینەوەی مێژووی ئەم پەیوەندییەدا کردووە، لە هەزار ساڵ لەمەوبەرەوە بۆ ئێستا.\nدەتوانین چی دەربارەی ئەم کتێبە ئینسایکلۆپیدییە بڵێن کە زیاد لە هەزار و دوو سەد لاپەڕەیە و زیاد لە سەد توێژەری عەرەبی و یەهودی و بیانی، بەشدارییان لە نووسینەوەیدا کردووە؟ ئایا دەکرێت لە یەک وتاری رۆژنامەوانیدا، رانانی بۆ بکەین یان بیخەینەڕوو؟ بێگومان نەخێر. بەڵام هەوڵدەدەین بە پێی تونا، ئەو کارە بکەین.\nدەبینین ئەم کتێبە قەبەیە، مێژووی ئەو پەیوەندییە دەخاتە ڕوو، هەر لەکاتی دروستبوونییەوە لە نێوان محەمەد پێغەمبەر-درودی خوای لێبێت- لەگەڵ هۆزە یەهودییەکان، لە جەزیرەی عەرەبی، پێش زیاد لە هەزار و چوارسەد ساڵ لەمەوبەر، تاکو ساتەوەختی تەقینەوەی ململانێی نێوان عەرەب/ ئیسراائیل، دوای دامەزراندنی دەوڵەتی ئیسرائیل لە ساڵی 1948. ئەوە مێژوویەکی توولانی و پان و پۆڕە: تەنها چواردە سەدەیە! بەڵام خستنەڕووی مەسەلەکە بەم شێوەیە، بەهەڵەدا دەمانبات و وا تێدەگەین، ئەم پەیوەندییە، هەر هەموی جەنگێکی بێئامان و دوژمنایەتییەکی تووندوتۆڵ و پتەو بووە. ئیدی لەو جۆرە خستنەڕووەدا، چەندین سەدەی دوور و درێژ، لە کارلێکی شارشتانیانەی داهێنەرانە، لە نێوان عەرەب و جوولەکەدا، دەبن بەژێرەوە و نابینرێن. دیارە مەبەستمان لەوە: یەکەم سەردەمی زێڕین لە بەغدا، پاشان دووەم سەردەمی زێڕین لە قورتوبە و ئەندەلوس. بگرە تەنانەت لە رۆژگاری خودی ماوەی پێغەمبەرایەتیەکەش، دەبینین تەماشاکردن بۆ جوولەکە، سەرەتا زۆر ئەرێنی بووە، پاشان گۆڕاوە بۆ نەرێنی.\nلێرەوە، هەر کەسێک بییەوێت، بە ئاشتی و برایەتی لەگەڵ جوولەکە بژی، ئەوا دەتوانێت پاساوێکی ئیسلامی مێژویی بۆ بهێنێتەوە. هەر کەسێکیش بییەوێت، تاهەتا هەتایە، لەسەر دوژمنایەتی و ململانێ بەردەوامبێت، ئەویش دەتوانێت پاساوی ئیسلامی بۆ بهێنێتەوە. ئەمە مانای وایە، بەرامبەر بە جوولەکە، یەک پارادیم نییە، بەڵکو دوو پارادیم هەیە. (لێرەدا مەبەستم لە پارادایم، هەڵوێستی فیکریی باڵایە، یان نموزەجی لاهوتی مەزن کە لەسەرو هەمو شتێکەوەیە).\nبەڵام ئەو ململانێ ئاگراوییەی، دوای داگیرکردنی فەلەستین و دامەزراندنی دەوڵەتی ئیسرائیل، لە ساڵی 1948 هاتەئارا، بە تەواوی پارادایمی ئاشتی لەناوبرد و دواجار پارادایمی جەنگ و دوژمنایەتی و ململانێ سەرکەوت. پاشان پارادایمی دوژمنایەتی، گۆڕا بۆ حەقیقەتێکی رەها، حەقیقەتێک قابیلی موناقەشە و قسە لەسەرکردن و دەستکاری کردن نییە. ئیدی ئەم حەقیقەتە، بە درێژایی شەست ساڵی رابردوو، بەتەواوەتی و بۆ ئەبەد، لە هۆشیاری گەلانی عەرەبیدا جێگیربوو، وەک جێگیربوونی شاخەکان. ئا لەو چرکەساتەوە، وامان دەزانی، پەیوەندی نێوان عەرەب و جوولەکە، بە درێژایی مێژوو، هەمیشە پەیوەندییەکی دوژمنکارانەی پڕ ناکۆکی و ململانێ بووە. هیچ پنتێکی رووناکی تێدا نەبووە. کەچی لەوەدا ئێمە هەڵەبووین و لەخشتە برابووین.\nکاروانی مێژووی واقیعی و کردەیی، پێچەوانەی ئەو تێگەشتنەی سەرەوەیە. وەک ئەوەی ئەم دوو سەرپەرشتیارە گەورەیە، کە سەرپەرشتی ئینسایکلۆپیدیا مێژوییەکەیان کردووە، بۆمانی رووندەکەنەوە. لایەنی عەرەبی بۆ سەرپەرشتیکردنی ئینسایکلۆپیدیاکە، لە ئەستۆی بیرمەندی رۆشنگەری تونسی “عبدالوهاب ئەلموئەدەب” بوو، لایەنی جوولەکە بۆ سەرپەرشتیکردنی ئینسایکلۆپیدیاکە، لە ئەستۆی مێژوونووسی ئەکادیمی ناسراو “بنیامێن ستورا” بوو. بنیامێن کەسێکی فەرەنسی بە رەچەڵەک جەزائیرییە و لەدایکبووی قوستەنتینییەیە، لەوێ گەورە بووە و ژیاوە، ئەمە پێش ئەوەی دواتر بڕوات بۆ پاریس و تێیدا نیشتەجێ ببێت. بەم دوایانە، ناو و ناوبانگی پەیداکرد، چونکە خودی سەرۆکی فەرەنسا “ماکرۆن”، لە کۆشکی ئەلیزێ، پێشوازی لێکرد و کردی بە بەرپرسی ساڕێژکردنی یادەوەریی برینداری نێوان فەرەنسا و جەزائیر. لە هەمانکاتدا، سەرۆکی جەزائیر، بۆ سارێژکردنی ئەم یادەوەرییە، لەلایەنی جەزائیرەوە، “عبدالمجید شێخی” راسپارد ئەو کارە جێبەجێ بکات. هەمو ئامانجەکەش، بریتییە لە پتەوکردنی بەرژەوەندییە مێژووییەکانی نێوان هەردوو گەلی جەزائیر و فەرەنسا.\nبنیامێن ستورا، ئاوا باس لە پرۆژەی کتێبەکە دەکات و دەڵێت: “ئەم ئینسایکلۆپیدیایە کە پێشکەشی خوێنەرانی دەکەین، پێشتر شتی لەم جۆرە نەبوو و نمونەی نییە. راستە عەرەب مێژوویەکی هەیە، موسڵمان مێژوویەکی هەیە، جوولەکە مێژوویەکی هەیە. بەڵام بە لێکترازاویی و هەر یەکە بەجیا. تا ئێستا کتێبێکی ئینسایکلۆپیدی قەبە نەبووە، قووڵایی پەیوەندی نێوان ئیسلام- جوولەکە مان بۆ روونبکاتەوە، بە تایبەت پەیوەندی عەرەب- جوولەکە. ئەمە ناتەواوییەک بوو لە کتێبخانەی فەرەنسیدا. لەبەر ئەوە دەستمانکرد بە پڕکردنەوەی ئەو ناتەواوییە. ئێمە لە پشت کتێبەکەوە، کۆمەڵێ ئامانجمان هەبوو: یەکەم پڕکردنەوەی ئەو بۆشاییە دەروونی یان سایکۆلۆژییە قووڵەی، نێوان عەرەب و جوولەکەیە، کە لەم رۆژگارەی ئەمڕۆماندا، ئەو دوو گەلە، لەیەکتر جیادەکاتەوە. پێشتر ئەم بۆشاییە، قووڵ یان فراوان نەبوو، بە پێچەوانەی ئەوەی وا تێگەشتووین. پێشتر، پەیوەندییەکان سروشتی بوون، بگرە زۆرجار بەدرێژایی مێژوو، پەیوەندییەکی دۆستانە بووە. کێ هەنووکە باوەڕ بەوە دەکات؟\nلە رابردوودا، نووسەران یان بیرمەندان، قسەیان لەبارەی ئەو شتانەوە کردووە کە موسڵمان و جوولەکەیان، پێکەوە کۆدەکردەوە، نەک ئەوەی لەیەکتریان بترازێنن. یان بڵێ قسەیان لەبارەی ئەو شتانەوە کردووە، کە زیاتر، کۆیکردوونەتەوە نەک ئەوەی پەرتیان بکات. قسەیان لەسەر خاڵە هاوبەشەکان کردووە، ئەو خاڵانەی دەرفەتی ئەوەی بۆ رەخساندوون، پێکەوە و لە تەنیشت یەک، بژین. ئیسلامیش ئاینێکی ئیبراهیمییە، وەک جوولەکە و مەسیحی کە پێش ئیسلام بوونیان هەبووە. ئەمە و گەورە ئەکادیمیستەکانیش، قسەیان لەسەر ئەو مەسەلانە کردووە. قسەیان دەربارەی سەردەمی زێڕینی پەیوەندی نێوان عەرەب- جوولەکە کردووە، لە رۆژگاری شارستانیەتی عەباسی یان ئەندەلوس. لەو رۆژگارەدا، جوولەکە لە رووی رۆشنبیرییەوە، لە گەشەکردن و پێشکەوتندا بوو. لەسایەی شارستانیەتی عەرەبی ئیسلامی، داهێنانە تایبەتەکانی خۆیان، لەسەر هەمو ئاستەکان، ئەدەبی و شیعری و فەلسەفی، بگرە هونەری و مۆسیقیش، پێشکەش کردووە. بەڵام دوای دامەزراندنی دەوڵەتی ئیسرائیل و تراژیدیای فەلەستینییەکان، کە راستەوخۆ بەرهەمی ئەو دامەزراندنە بوو. هەمو ئەو کارلێکە شارستانییە داهێنەرانەیە، تا ئاستێکی زۆر لەبیرکرا. هەر هەموو ئەوە، بووە سفری پاش فاریزە و بەتەواوەتی سڕایەوە، وەک ئەوەی هەرگیز بوونی نەبووبێت. ئیدی نەوەکان، لەو بڕوایەدان ململانێی نێوان عەرەب و جوولەکە، ململانێیەکی ئەبەدیی و هەتا هەتاییە، نە چارەسەردەبێت و نەکۆتایی پێدێت، تا ئەو کاتەی پەروەردگار، گۆی زەوی و ئەوانەشی لەسەری دەژین، دەپێچێتەوە.\nبەڵام راستییە مێژووییەکان، تەواو پێچەوانەی ئەوەمان پێدەڵێن. پەیوەندییە مرۆییەکان و کارلێکە ژیارییەکانی، نێوان عەرەب و جوولەکە، لە رۆژگاری شارستانییەتەکانی پێشتر و سەردەمە زێڕینەکان، زۆر بەهێز و پتەو بووە. لێرەوە ئەو شتەی کۆی هەلومەرجەکەی ژەهراوی کرد، ئەم ململانێ دۆزەخییە وێرانکەرەیە کە تەمەنی لە پەنجا ساڵ زیاتر نییە. ئەمە لە کاتێکدایە، تەمەنی پەیوەندی نێوان عەرەب و جوولەکە، لە هەزار ساڵ زیاترە. وەلێ ئەمە بە هیچ شێوەیەک، مانای کەمکردنەوەی ترسناکی تراژیدیای فەلەستینەکان نییە، کەمکردنەوەی ئێش و ئازاری گەلی فەلەستین نییە کە لە سەروی وەسفکردنەوەیە. بەڵام ئێمە، دەمانەوێت مەسەلەکان، لە جێگای خۆیان و لە چوارچێوە مێژوییە فراوانەکەیدا دابنێین.\nهەرچی “عبدالوهاب المودب”ە، قسەیەکی ئاوامان بۆ دەکات کە ئەمە ناوەرۆکەکەیەتی: ئامانجمان لە سەرپەرشتی کردنی ئەم کتێبە قەبە دەستەجەمعییە، ئەوەیە ئەم حەقیقەتەی خوارەوە، بیری موسڵمانان بخەینەوە، بە تایبەت عەرەب: بەدرێژایی مێژوو، تاکو ساڵی 1948، پەیوەندییەکانی نێوان ئێمە و جوولەکە، بەرهەمدار و چڕ و بەپیت بووە. من لێرەدا ئامانجم جوانکردنی ئەم پەیوەندییە نییە، یان نامەوێت زیادەڕۆیی تێدا بکەم. بەڵکو دەمەوێت تەنها ئەو چرکەساتانە بخەمەوە یاد، کە تێیدا ئاڵوگۆڕی کەلتووریی و شارستانی روویانداوە. ئایا شارستانیەتی ئەندەلوس-مان لەبیرچووە؟ ئایا مۆسیقای عەرەبی- جوولەکەمان لەبیرچووە؟ بگرە ئایا فەلسەفەی عەرەبی- جوولەکەمان لەبیرچووە؟ ئێمە هەمومان دەزانین، فەیلەسوفی گەورەی جوولەکە “موسی ابن میمون”، شاکارە نایابەکەی (دلائل الحائرین)ی بە زمانی عەرەبی نووسیوە، نەک بە زمانی عیبریی. دواتر وەرگێڕدراوە بۆ زمانی عیبریی.\nلێرەوە، “موسی ابن میمون”، بەرهەمی چوارچێوە کەلتوورییەکەی شارستانییەتی عەرەبی ئیسلامییە. ئەو بەم مانایە، رۆشنبیرێکی عەرەبە، چونکە هەر کەسێک بە زمانی عەرەبی بنووسێت و داهێنانی تێدا بکات، پێی خۆشبێت یان پێی ناخۆشبێت، عەرەبە. پێویستە ئەوە بزانین کە لەو رۆژگارەدا، چوارچێوەی شارستانییەتی عەرەبی ئیسلامی، هەژمونی بەسەر جیهاندا کردبوو. وەک چۆن حاڵی حازر، چوارچێوەی شارستانی ئەوروپی و ئەمریکای باکور، کۆنترۆڵی جیهانیان کردووە. لەو رۆژگارەدا، هەر کەسێک بیویستایە ناوبانگ پەیدا بکات، ئەوا زمانە تایبەتەکەی خۆی لەبیردەکرد، بەرهەمەکانی و داهێنانەکانی، بە زمانی عەرەبی دەنووسی. زمانی عەرەبی لەو سەردەمەدا، زمانی جیهانگیریی بوو. دروست وەک زمانی ئینگلیزی لە ئێستادا. لەبەر ئەوەیە بیرمەندە جوولەکەکان و غەیری جوولەکەکانیش، زمانی عەرەبی-یان زۆرباش زانیوە. هەروەها دەبێت ئەوەش بزانین، زۆرینەی وەزیر و پزیشک و راوێژکارەکانی خەلیفە عەرەبە موسڵمانەکان، جوولەکە بوون و متمانەی تەواویان پێیان هەبووە. کەواتە، نابێت بە قەڵەم، خەتێک بەسەر ئەم هەموو کلتوورە کارلێکە شارستانییەتەدا بهێنین، بەهۆی ئەو ململانێیەی ئێستاوە کە چەند درێژەش بکێشێت، چارەسەری هەر بۆ دەدۆزرێتەوە.\n-کێشەی فەلەستین لەبەر روناکی فەلسەفەی مێژوو\nلە هەمو ئەوەی پێشکەش کرا، چی بەدەستدەهێنین؟ ئەوە بەدەستدەهێنین زمانی فیشەک و سەربڕین و کوشتن، تاقە زمانی نێوان ئێمە و جوولەکە نییە. مادام پێشتر پێکەوە ژیانی شارستانی بەرهەمدار روویداوە، نازانم بۆچی لە ئێستادا روونادات؟ مادام ئەو پێکەوە ژیانە، لەسایەی خەلیفە گەورەکانی عەباسی و ئەمەوی و ئەندەلوس، وەک عەبدوڕەحمانی سێیەم و ئەوانی دیکە هاتووەتە ئارا، ئەدی بۆچی هەنووکە روونادات؟ بە مانایەکی تر: بۆچی زمانێکی دیکە لەگەڵ ئیسرائیل و جوولەکە بەگشتی، بەکارناهێنین؟ ئەمە دوای ئەوەی بە درێژایی پەنجا ساڵی بەردەوام، زمانی فیشەک و دوژمنایەتی رەها بەکاردەهێنین؟ بۆچی رووبەڕوو، زمانی گفتوگۆ و دانوستان و یەکترناسین تاقینەکەینەوە؟ لەبەر ئەم هۆکارەیە، من لەو هەمو ئیدانە و پەلاماردانانە تێناگەم کە لە ئێستادا، دەرحەق بە ئیماراتی عەرەبی دەکرێت. لەناکاو زوڕنای پۆپۆلیستەکان و غەوغائییەکان و دیماگۆگییەکان، لە هەمو لایەکەوە، بەڕووی ئەو وڵاتەدا کرایەوە. بەشێک لە رۆشنبیرانی عەرەبیش، بوونە یەک دەنگ و هەمان دروشم و هەمان وشەکان، وەک تووتی، دەڵێنەوە. کێ دەتوانێت بڵێت، ئیمارات وازی لە کێشەی عەرەبی هێناوە؟ ئیمارات ئەو دەوڵەتەی بە درێژایی مێژوو، پشتگیریی کێشەی فەلەستین بووە. بێگومان ملیارات دۆلاری لەپێناودا خەرجکردووە. لەو بڕوایەدام ئیمارات، دوای ئاشتبوونەوە و رێکەوتن، دەتوانێت باشتر خزمەتی ئەو کێشەیە بکات. کەچی کتوپڕ دەبێت بە دەوڵەتێکی “ناپاک/ خائین”، چونکە پێیوایە رێگایەکی دیکە هەیە، بۆ ئیدارەدانی ململانێکە، جگە لەو رێگا دووبارە و نەزۆک و بێبەرهەمەی پێشتر، کە هیچ ئەنجامێکی لێبەدەست نەهاتووە.\nپێویستە براکانمان لە رۆشنبیرانی فەلەستین، ئەوە بزانن، برینی ئەوان برینی ئێمەشە، ئازاریان ئازاری ئێمەشە، کێشەکەیان کێشەی ئێمەشە. نەک لەبەر ئەوەی عەرەبییە، بەڵکو لەبەر ئەوەی کێشەیەکی حەق و رەوایە. بەڵام بۆ لەمەولا، نابێت چیتر وەک شمشێرەکەی دیمۆکلیس، لەسەر تەوقی سەرمان رایگرن و بە تۆمەتی “ناپاکی” بەکاریبهێنن. “ناپاک” وشەیەکی ناڕەوای ترسناکە، بێگومان بەسەر دەوڵەتێکی پێشکەوتوی وەک ئیماراتدا، پراکتیزە ناکرێت. پێویستە ئەوەش بزانین، جوولەکە پەڕگیرەکان لە فەرەنسا، ئەوانیش تۆمەتی دژایەتیکردنی سامییەت، وەک شمشێری دیمۆکلیس، بەکاردەهێنن و هەمو رۆشنبیرە فەرەنسییەکانی پێ دەترسێنن و لە تەوقی سەریان رایانگرتووە. لێرەوە پێویستە برا فەلەستینییەکانمان، نەکەونە هەمان تەڵەوە یان نەکەونە هەمان هەڵەوە، چونکە ئەمە زیان بە کێشەکە دەگەیەنێت و هیچ سودێکی بۆ کێشەکە نابێت.\nدواجار رەنگە ئەندەلوس، سەرلەنوێ گەڕابێتەوە بۆ فەلەستین، یان لە میانەی فەلەستینەوە گەڕابێتەوە. ئیسرائیل چەند گەورە ببێت و چەند مەزنتر دەربکەوێت، دڵۆپی رووبارێکە لە عەرەب و لە ناوچەی عەرەبی، لە ئۆقیانوسەوە بۆ کەنداو، بەڵام هەر دەشمێنێتەوە. ئیسرائیل عەرەبییە، بە مانا شارستانی و مرۆڤایەتییەکە، نەک بە مانای شۆڤێنی و تائیفی و پۆپۆلیستی. بەم مانایە، ئێمە ئێستا لە وەرچەرخانێکی مێژوویی گەورەدا دەژین، نەک تەنها بۆ کێشەی فەلەستین، بەڵکو بۆ کۆی کێشەکانی عەرەب. مەبەستم ئەوەیە سەدەکانی ناوەڕاستی عەرەبی ئیسلامی، واتە سەدەکانی پاشەکشە، هەرەسدەهێنن و سەدە تازەکانی رۆشنگەریی عەرەبی، شوێنیان دەگرێتەوە. ئیمارت بەم دواییانە بەشداری لەوەدا کردووە، ئەویش ئەو کاتە بوو کە لەسەر خاکەکەی، شێخی ئەزهەر و پاپای رۆما، یەکتریان لەئامێزگرت و بەڵگەنامەی “برایانی مرۆڤایەتی/ الاخوە الانسانیە”یان بڵاوکردەوە. ئیمارات بەم کارەی، خزمەتێکی گەورەی پێشکەش بە عەرەب و موسڵمانەکان کرد، کاتێک وێنەیەکی پرشنگداریی عروبە و ئیسلام-ی دەرخست. بەمەش ئەو وێنە تاریکبین و داعشییەی رەتکردەوە کە لە سەرتاپای جیهاندا، بووەتە هۆکاری شێواندنی روخسار و کەلتوورمان. لێرەوە لەبری ئەوەی سوپاسی بکەین، کەچی بەرد بارانی دەکەین!\nالشرق الاوسط، پێنج شەممە، 20 ئاب، 2020


بۆئه‌وانه‌ی كه‌ركوك پێش چاوی تاریك كردون ... به‌هرۆز جه‌عفه‌ر\nچاوه‌ڕی بوین له‌كه‌ركوكه‌وه، یه‌كڕیزیی و یه‌ك ئاسایشی و داموده‌زگایی بون بگوێزینه‌وه بۆ هه‌رێمی كوردستان و پارچه‌كانی تر. ئه‌مانویست هیچ نه‌بێت له‌خوێندنه‌وه سیاسیی و ده‌لاقه ئابوریی و هه‌واڵگرییه‌كاندا، به‌رچاومان ڕۆشن بێت. به‌ڵام دواجار له‌به‌ر ململانێی شه‌خسی و حزبی تاریكی پێش چاوی گرتین. تائه‌و ئاسته‌ی له‌ترسی ته‌خوین نه‌توانین ڕاستیه‌كه‌ش بگوێزینه‌وه!.\nهه‌موو لیسته‌كان، هه‌موو كورده‌كان، پشكی به‌رپرسیارێتی ئه‌خلاقی و نه‌ته‌وه‌ییان به‌رامبه‌ر به كه‌ركوك هه‌یه، له‌ئێستادا به‌رپرسیارێتی پرسیاركردنه له‌وه‌ی، باشه بۆچی یه‌كێتی و پارتی نزیكه‌ی (8) ساڵه ڕێككه‌وتننامه‌ی ستراتیژییان هه‌یه له‌هه‌رێم و، به‌هه‌موو شتی یه‌كتر ئه‌ڵێن (به‌سه‌رچاو)، یه‌كتر ڕه‌ت ناكه‌نه‌وه، كه‌چی له‌كه‌ركوك تاسه‌ر ئێسك له‌گه‌ڵ یه‌ك بردویانه. ؟. ئه‌مه پرسیارێكه كه‌ركوكیه‌كی به‌شمه‌ینه‌ت كه له‌وه‌ته‌ی هه‌یه به‌دوای ئارامی و ژیانێكی شایسته‌یا ئه‌گه‌ری، ڕه‌نگه نه‌توانی سۆراخی بكات. بۆچی له‌سه‌ر پۆسته سیادییه‌كان له‌هه‌رێم (هه‌رچه‌ند كورد ده‌وڵه‌ت نییه تا ووشه‌ی سیادی بۆ به‌كاربێت) . به چه‌قه‌نه‌یه‌ك ڕێك ئه‌كه‌ون. كه‌چی له‌كه‌ركوك ڕێك ناكه‌ون؟.\nئاخر خۆئه‌بێت ڕای گشتی، له‌ونهێنی یه، تێبگه‌ن بۆچی له‌م كاتی پێكهێنانی كابینه‌ی (8) ی حكومه‌تی هه‌رێمدا، كه به‌تایبه‌تی یه‌كێتی پێویستی به‌پارتی هه‌یه، ئیشی لای پارتی یه، كه‌چی یه‌كێتیه‌كان (نه‌فی- نه‌فی) پارتی ئه‌كه‌ن؟. ووریابن (ئێمه باسی سیاسه‌ت ده‌كه‌ین نه‌ك پێوه‌روشتی تر!) . . یه‌كێتی ته‌نها یه‌ك شاری به‌ده‌سته‌وه ماوه تا خۆی پێ هه‌ڵسێنێته‌وه، چۆن ئه‌بێت به‌رچاوی تاریك بێت. كه ئه‌م گۆڵمه‌زه چییه له‌كه‌ركوك. ؟. به‌بڕوای من له (2) خاڵ تێپه‌ر ناكات:\nیه‌كه‌م: هیچ له‌و قسه‌یه بێ ماناتر نییه، هاوڵاتیانی سه‌رزه‌مینێك به سیاسییه‌ك بڵێن:" ئه‌و به‌رژه‌وه‌ندیی خۆی ناوێت!!" خودی پارێزگار به‌ڕێز (نه‌جمه‌دین كه‌ریم) كه ئه‌ویش سیاسییه‌و حه‌قی خۆیه‌تی خه‌می ئاینده‌ی خۆی بخوات. به‌رپرسیاری یه‌كه‌مه له‌م شه‌ڕه، بۆمه‌رامی خۆی، به‌دوو شێوه. شێوه‌یه‌كیان ئه‌یه‌وی له‌م گه‌مه‌و هه‌رایه‌دا، یه‌كێتی بكات به‌خودی خۆی و، وا له‌پارتی بكات كه له‌حكومه‌تی نوێی بنكه‌فراواندا، كه‌مترین پۆست بداته یه‌كێتی. به‌ڵكو یه‌كێتی له‌ئاینده‌دا له پۆسته‌گرنگه‌كانی به‌غدا، داوای زیاتر بكات، چونكه له‌هه‌رێم كه‌می پێدراوه، تاله‌وێ خودی (نه‌جمه‌دین كه‌ریم) ئاینده‌ی خۆی له پۆستی (سه‌رۆكی په‌رله‌مانی عێراق) یان (جێگری سه‌رۆكی حكومه‌ت) دا ببێنێته‌وه. . سه‌یربكه‌ن (2) ساڵ پێش ئێستا مالكی له‌كه‌ركوك ووتی: خۆم له‌سه‌ر كه‌ركوك به‌كوشت ئه‌ده‌م. . پارێزگاری كه‌ركویش ئه‌یوت: شه‌ره‌فمه‌ندین به‌هاتنت بۆ كه‌ركوك!.\nشێوه‌ی دووه‌میش:ئه‌وه‌یه له‌م شه‌ڕه سارده‌دا، پشتگیریی ته‌واوی قاعیده‌ی یه‌كێتی به‌ده‌ستبخات. چونكه ئه‌م براده‌ره ده‌زانی (مام) لێره نییه وه‌ك جاران پشتگیریی ته‌واوی بكات، له‌كۆنگره‌ی (4) ی یه‌كێتیدا، بچێته مه‌كته‌بی سیاسییه‌وه، جاری پێشوو ده‌یان كه‌س هه‌بوو له‌سه‌ركردایه‌تی ده‌نگی له‌م زیاتر بوو، وه‌ك ئه‌م نه‌چوونه مه‌كته‌بی سیاسییه‌وه.\nدووه‌م:یان ئه‌وه‌تا پارتی و یه‌كێتی، به‌تایبه‌تی پارتی له‌م قه‌زیه‌یه‌دا به‌ئه‌جێنده‌ی ئیقلیمی كارده‌كات، به‌تایبه‌ت توركیا. وه‌له‌م گه‌مه‌یه‌دا پارتی ده‌یه‌وی ڕووبه‌ری سیاسه‌تی خۆی فراوان بكات، كه‌ئه‌مه ستراتیژێكی نوێی پارتییه بۆ هه‌موو ناوچه‌كه‌و، چووه‌ته ناو هاوكێشه ئیقلیمییه‌كانه‌وه یاری ئه‌كات، پارتی ئه‌یه‌وێ نفوسی جه‌ماوه‌ری و ئابوریی خۆی بگه‌یه‌نێته باكورو ڕۆژئاواو رۆژهه‌ڵاتی كوردستان، به‌كه‌ركوكیشه‌وه. جائیتر هه‌ر ڕێگه‌یه‌ك ده‌گرێته‌به‌ر ئاساییه.\nئینجا له‌كۆتاییدا، ڕووی زارم ده‌كه‌مه‌خه‌ڵك، به‌سه ئیتر كوردایه‌تی بكه‌ن، نه‌ك حزبایه‌تی، به‌سیه‌تی! ئیتر به‌شان و باڵی ئه‌م گورگ و چه‌قه‌ڵانه‌یا هه‌ڵمه ده‌ن، كه‌س نه‌ڵێت كه‌ركوك بوه‌ته به‌هه‌شت و چاوتان پرۆژه‌و شت نابینێت. !.


نوێنەرێکی کۆمەڵی ئیسلامی: پشکی هەرێمی کوردستان لە بودجەی 2019ی عێراق 12 لە سەدە\nTHURSDAY, 11 OCTOBER 2018 - 10:17\nبەشی عێراق و هەرێمی کوردستان- ئەحمەد حاجی ڕەشید وتوویەتی وەزارەتی داراییی حکوومەتی ئیتیحادی پرۆژە یاسای بوجەی سالی ۲٠۱۹ رەوانەی ئەنجومەنی وەزیران دەکات و لە ڕەشنووسی بودجەکەدا پشکی کورد سەدا 12.67 نووسراوە.\nئەحمەد حاجی ڕەشید ئەندامی فراکسیۆنی کۆمەڵی ئیسلامی لە پەرلەمانی عێراق بابەتێکی لە تۆڕی کۆمەڵایەتیی فەیسبووک بڵاو کردۆتەوە و تێیدا باسی ئامادەکرانی ڕەشنووسی بودجەی 2019ی عێراقی کردووە و دەڵێت: وەزارەتی داراییی حکوومەتی ئیتیحادی پرۆژە یاسای بوجەی سالی ۲٠۱۹ رەوانەی ئەنجومەنی وەزیران دەکات بۆ موسادەقەکردنی و ناردنیشی بۆ پەرلەمان.\nناوبراو لەبارەی ڕەشنووسی پڕۆەیاسای بودجەی 2019ی عێراق ئەم خاڵانەی خوارەوەی ڕوون کردۆتەوە:\n۱ـ داهاتەکان خەمڵێنراون بە (۱٠٥٥٦۹٦۸٦۸۷٠) سەدو پینج ترلیۆن و کەسریک دینار\n۲ـخەرجیەکان خەمڵێنراوە بە(۱۲۸٤٤۳٠٥۲٤۲۷) سەدو بیست هەش ترلیۆن و کەسریک دینار\n۳ـکورت هینان خەمڵێنراوە بە (۲۲۸۷۳۳٦٥٥٥۷) بیست ودوو ترلیۆن و کەسریک دینار\n٤_ بوجەی بەکاربەر خەمڵینراوە بە(۹٥۸٥۱٦۷۸٤٠٤) نەوەدو پینج ترلیۆن و کەسریک دینار\n٥_بوجەی وەبەر هینان خەمڵینراوە بە (۳۲٥۹۱۳۷٤٠۲۳) سی و دوو ترلیۆن و کەسریک دینار\n٦_ بوجەی تەرخانکراو بۆ سیادی خەمڵینراوە بە(٤٦۸۷۲۹۱۸٤۱۱) چل و شەش ترلیۆن و کەسریک دینار\n۷ـ بوجەی تەرخانکراو بۆ گەشەکردنی پاریزگاکان (۱) ترلیۆن دینارە\n۸ـ بوجەی پترۆ دۆلار بەیەک (۱) ترلیۆن دینار تەرخان کراوە\n۹ـ پشکی هەرسێ پارزگاکەی هەریم (هەولیرو دهۆک و سلیمانی) کە ۱۲.٦۷٪ خەمڵینراوە بە (۸۷٤۱٤٠٦٠۲٦) هەشت ترلیۆن و کەسریک دینار\n۱٠ـبوجەی پەرەپیدانی سێ پاریزگاکەی هەریم (۱۲٦۷٠٠٠٠٠) سەدو بیست شەش ملیارو کەسریک دینارە\n۱۱ـ بوجەی وەبەرهینان لەریگەی قەرزەوە بۆ پشکی هەریم (۱٠۲۳٦۱۲٠٠) سەدو دوو ملیارو کەسریک دینارە\n۱۲ـ بەتیکرا بری بوجەی هەریم دەکاتە(۸۹۷٠٤٦۷۲۲٦) هەشت ترلیۆن و کەسریک دینار\nئەوەش لە کاتێکدایە پێشتر پشکی هەرێمی کوردستان لە بودجەی گشتیی عێراق سەدا 17 بوو بەڵام بەغدا لە 2014وە بودجەی هەرێمی بڕی و لە ساڵی 2018 بڕیار درا پشکی هەرێم کەم بکرێتەوە و ئەو پشکە بە ڕێژەی 12.67 دیاری کرا.


کۆمپانیای هیواوی چەندین خولی ئۆنلاین بۆ مامۆستایان و خوێندکاران و فەرمانبەران دەکاتەوە – زانکۆی پۆلیتەکنیکی سلێمانی\nلە چوارچێوەی رێککەوتننامەی نێوان کۆمپانیای هیواوی و زانکۆی پۆلیتەکنیکی سڵێمانی، کۆمپانیای هیواوی_عێراق چەند خولێکی گشتگیر بەشێوازی ئۆنلاین ( Online ) لەم بابەتانەدا (5G , Next_Genartion Cyber Security, IOT, AIoT, HCIA-Routing and Switchin, HCIA-Cloud Computing, HCIA-Cloud Service, HCIA-Big Data, HCIA-Storage, HCIA-WLAN and HCIA-AI) بۆ مامۆستایان و خوێندکاران و فەرمانبەرانی زانکۆ ئەنجام دەدات.\nلە کۆتایی خولەکە و سەرکەوتن لە تاقیکردنەوەی سەرەتایی کۆرسەکەدا کۆمپانیای هیواوی کۆدێک دەبەخشێت بە بەشداربووە سەرکەوتووەکان بۆ بەشداریکردن لە تاقیکردنەوەی فەرمی کۆرسەکە لەلایەن کۆمپانیاوە بەمەبەستی بەدەستهێنانی بڕوانامەی نێودەوڵەتی فەرمی.\nبۆ زانینی زانیاری زیاتر لەسەر خولەکانی کۆمپانیای ناوبراو گرتە لەم لینکە بکەن.


ئازادکردنی شارۆچکەی حەویجە گرنگییەکی ستراتیژی دەبێت لە دوو ڕەهەندەوە، یەکەمیان سنوردارکردنێکی بەرچاوی جموجۆڵەکانی تێرۆریستانی داعش و دووهەمیشیان پاراستنی ڕەوشی ئاسایشی لە شاری کەرکوکی دەوڵەمەند بە نەوت و ئەوجاش سەقامگیری لە هەرێمی کوردستانی عێراقدا.\nبەپێی سەرچاوەکان زۆرێک لە تێرۆریستانی داعش کە لە موسڵەوە ڕادەکەن، خۆیان دەگەیەننە شارۆچکەی حەویجە. وەک ژەنەراڵ سەرحەد قادر، بەڕێوبەری پۆلیسی قەزا و ناحیەکان لە کەرکوک بە ئاژانسی دەنگ و باسی ئەسیۆشێتد پرێسی گوتووە " لە ئێستادا داعش لە حەویجە بەهێزتر بووە، پێشتر یەک هەزار چەکداری هەبووە و ئێستا دوو هەزار چەکداری هەیە، پێشتر پەنجا هێرشبەری خۆکوژی هەبووە و ئێستا سەد خۆکوژی هەیە."\nئەم ڕەوشەی داعش لەو ناوچەیە هێناویەتیە ئاراوە مایەی نیگەرانییەکی قوڵە بۆ سەرکردە سیاسی و لەشکرییەکانی عێراق و هەروەهاش بەڕێوبەرایەتی خۆجێی لە هەردوو پارێزگای کەرکوک و سەڵاحەدینیشدا.\nچەند جارێک ئامادەکاری کراوە بۆ ڕزگار کردنی حەویجە لە دەوڵەتی ئیسلامی بەڵام هەر جارە و بە بیانویەک ئەو هێرشانە دواخراون.\nفەرماندەیەکی هێزی پێشمەرگەی هەرێمی کوردستانی عێراق ئاماژە دەکات بەوەی ئەم دواخستنانە نیگەرانی دروستکردووە. زیاد کاکەیی دەڵێت" لەوانەیە حکومەتی عێراق مەبەستی سیاسیانەی هەبێت و لەوانەشە بیەوێت لە ڕێی ئەو دواخستنانەوە زیان لە پێشمەرگە بدات."\nهێزی پێشمەرگە جەخت دەکاتەوە لەوەی ئامادەیە بۆ هەر کردەیەکی سەربازی بۆ رزگار کردنی حەویجە، وەک پێشمەرگە عیسام سەباح بە دڵشاد ئەنوەر، پەیامنێری دەنگی ئەمریکای وتووە "پێشمەرگە ئامادەیە و تەنها چاوەڕوانی فرمانی سەرو خۆمانین."\nنەک هەر هێزی پێشمەرگەی کوردستان بەڵکو هێزەکانی پۆلیسیش لە پارێزگای کەرکوک وەک جەختی لێدەکەنەوە ئامادەن بۆ پاراستنی شارۆچکەی حەویجە لەپاش ئازادکردنی و وەک باسیش دەکەن تواناییشیان هەیە بۆ بەشداریکردن لە شەڕی ئازادکردنی ئەم شارۆچکەیەدا کە زۆربەی دانیشتوانەکەی لە عەرەبی سوننەن.\nلە شەڕەکانی ئازادکردنی موسڵدا هێزە ئاسایشییەکان پێشڕەویەکی بەرچاویان کردووە. سەرکردە لەشکرییەکان دەڵێن داعش لەوانەیە تەنها دوو کیلۆمەتر دووجا خاکی بە دەستەوە مابێت لە ڕۆژئاوای موسڵ.\nئەم ڕاگەیاندنانە نەبوونەتە مایەی ڕەواندنەوەی نیگەرانییەکان سەبارەت بە جموجۆڵەکانی داهاتووی داعش.\nشیکەرەوە لەو بڕوایەدان دەشێت داعش لە ڕووی سەربازییەوە شکست بێنێت بەڵام لەوانەشە لە ڕووی سیاسی و ئایدیۆلۆژیەوە بوونی بەردەوام بێت و لە ڕێی خانە نوستوەکانی خۆیەوە دەست بوەشێنێت و ئەمەش وەک دەڵێن بۆ داعش ئاسانترە لەوەی شەڕی بەرەیی بکات لەگەڵ لەشکردا.\nچاودێری سیاسی ڕزگارکردنی حەویجە بە گرنگ دەزانن بۆ سەقامگیری ئاسایشی لە کەرکوک و لە هەرێمی کوردستانی عێراقیشدا.\nموحەمەد حوسەین دەڵێت " بۆ کەرکوک گرنگە چونکە ناوچەکانی حەویجە و زاب و عەباسیە، دانیشتوانەکەی سوننەن و ئازادنەکردنی تا ئێستای ئەو ناوچەیە وەک پیلانێکی حکومەتی عێراق لێی دەڕوانن و ئەگەر ئازادکرا ئەوا بێگومان ئەو نیگەرانیانە دەڕەوێنەوە. بۆ سەقامگیری لە هەرێمی کوردستانیشدا گرنگە چونکە لە پاش موسڵ کە لە قۆناغی دوایی ڕزگارکردنیدایە، حەویجە دەبێتە بنکەیەکی سەرەکی بۆ تێرۆریزم و ئەو هێرشانەی دەیکەن."\nلە ئێستادا هێزی پێشمەرگەی کوردستان و هێزەکانی حەشدی شەعبی و هەروەهاش ژمارەیە لە یەکەکانی لەشکری عێراق لە دەوروبەری حەویجەن.\nهێشتاش بە دوور نەزانراوە پاش ئازادکردنی شارۆچکەی حەویجە کێشەی تری سیاسی سەرهەڵبدەن لەو ناوچەیەدا کە بەشێکە لە ناوچە دابڕێندراوەکان، بە تایبەتیش لە نێوان هێزەکانی حەشدی شەعبی شیعە ئاینزاکان و هێزی پێشمەرگەی کوردستاندا.\nدواکەوتنی ڕزگارکردنی حەویجە